Izvor: B92, 02.Mar.2021, 12:06\nPredsednik Romske partije Srđan Šajn izjavio je da u pregovorima opozicije i vlasti povodom izbora mora da se razgovara o izbornim uslovima na svim nivoima,\nTo se odnosi i na izbore za nacionalne savete nacionalnih manjina, saopštila je Romska partija.\nŠajn je rekao da je dobro što je sve više manjinskih stranaka koje trže direktno učešće u pregovorima opozicije i vlasti o uslovima za predstojeće izbore.\nOn je podsetio da je Romska partija već uputila >> Pročitaj celu vest na sajtu B92 << zahtev predsedniku Skupštine Ivici Dačiću da direktno učestvuje u tim pregovorima, s obzirom na specifičnost interesa zajednice koju zastupa.\nŠajn je ocenio da je 20 godina "novije demokratije" u Srbiji jasno pokazalo da su "kako manjinske tako i većinske stranke krojile izborne uslove, kada se radi o manjinskim partijama", tako da su oni prilagođeni "uglavnom onim manjinama koje nisu disperziono naseljene" na celoj teritoriji Srbije.\nOn je rekao da su manjinske partije suočene sa teškim uslovima da kandiduju izborne liste ne samo na nacionalnom nivou, već da je takva situacija i sa lokalnim izborima.\n"U velikom broju sredina potrebno nam je da sakupimo veći broj potpisa podrške birača za kandidovanje lokalnih izbornih lista nego što je potrebno u istim sredinama glasova da se učestvuje u raspodeli mandata", istakao je Šajn.\nN1 televizija: Manjinske stranke traže da budu uključene o dijalog o izbornim uslovima\nDanas: Šajn o izbornim uslovima\nJUGpress.com: Šest stranaka manjina podnele predloge za poboljšanje izbornih uslova


LG LCD 34'''' 34WN650-W - Idealno.rs\nPočetna / Računari i oprema / Slika i zvuk / Monitori / LG LCD 34'''' 34WN650-W\nod 49.190,80 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za LG LCD 34'''' 34WN650-W i izberi najbolju. Monitori iz kategorije Slika i zvuk je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda LG LCD 34'''' 34WN650-W i vidi da li ti odgovara ili pogledaj druge proizvode brenda LG. Opis i tehnički podaci proizvoda LG LCD 34'''' 34WN650-W se mogu razlikovati od onih u internet prodavnici u kojoj obavljaš kupovinu. LG LCD 34'''' 34WN650-W je dostupan u prodavnici Atom.rs po ceni, koja je navedena pored svakog prodavca u meniju "Prodavnice".\nGarantne uslove za LG LCD 34'''' 34WN650-W proveri u prodavnici u kojoj nameravaš da obaviš kupovinu. Slika za LG LCD 34'''' 34WN650-W je simbolična, zato se pre kupovine na stranici internet prodavnice uveri da je proizvod isti, sa jednakim karakteristikama.


JUser: :_load: Nije moguće učitati korisnika sa ID: 620\npetak, 11 April 2014 18:00\nNove karte, nove singleplayer avanture, novi izazovi\nIako Blizzard iz nekog razloga odbija da gomilu najavljenih noviteta za svoj uspješni card game nazove ekspanzijom, budite uvjereni da je riječ o jednoj. Naime, nakon što su prije nekoliko sedmica konačno lansirali Hearthstone: Heroes of Warcraft, u Blizzardu ne miruju, pa su tako danas na sajmu PAX East najavili Curse of Naxxramas, A Hearthstone Adventure.\nCurse of Naxxramas u Hearthstone donosi 30 novih karti i potpuno nove singleplayer sadržaje u vidu PvE Adventure moda u kojem ćete se sukobiti sa novim bossovima, od kojih svaki ima unikatne skillove i karte, a nakon što ih pobijedite, dobićete i potpuno nove Legendary karte. Naxxramas će igrače sukobiti sa pet bossova, od kojih će svaki stizati sedmicu nakon onog prethodnog, a igrače će obradovati i sa potpuno novom tematskom "pločom" za igru. Osim toga, Curse of Naxxramas donosi i nove izazove za svaku od 9 igrivih klasa, čijim završavanjem ćete otključavati i nove, za svaku klasu specifične karte.\nHearthstone će tako konačno dobiti prve prave singleplayer sadržaje (do sada su u igri bili dostupni klasični tutorial i najobičniji AI skirmish mečevi), od kojih će prvo "krilo" Naxxramasa biti besplatno za sve igrače, dok će preostala četiri biti neophodno platiti in-game zlatom ili pravim novcem.\nTačan datum izlaska Curse of Naxxramasa još uvijek nije poznat, ali vam u svakom slučaju možemo obećati kako će recenzija Hearthstonea uskoro osvanuti i na našem sajtu. A ukoliko Hearthstone već aktivno igrate, svakako bacite pogled na neke od novih karti - nama izgledaju odlično.\nWorld of Tanks još uvijek najbrže zgrće pare\nMalik subota, 12 April 2014 22:26\nIgra dosadi nakon nekog vremena.


Prodaja Su-35 i S-400 Kini uznemirila Vašington - 21.03.2017, Sputnik Srbija\nPovećanje isporuka ruskog oružja u Kinu ugrožava primat američkog vazduhoplovstva, navodi se u izveštaju Komisije Kongresa za praćenje ekonomije i bezbednosti u... 21.03.2017, Sputnik Srbija\n17:57 21.03.2017 (Osveženo: 01:39 26.08.2021)\n21 Februar 2017, 21:10\nAutori istraživanja smatraju da će prodaja ruskog oružja Kini, kao što su sistem za protivvazdušnu odbranu S-400 i lovci Su-35, „ugroziti“ superiornost SAD u vazduhu. Štaviše, ruska tehnologija će omogućiti Pekingu da ubrza razvoj sopstvenih savremenih aviona-lovaca, navodi se u dokumentu.\nNaoružavanje kineske armije sistemima S-400, koji se u izveštaju nazivaju „jednim od najboljih na svetu“, daće Pekingu mogućnost ne samo da ojača protivavionsku odbranu, već i da postigne superiornost u vazduhu iznad teritorije Tajvana kada budu postavljeni na obalama Tajvanskog moreuza, navodi se u izveštaju.\nRazvoj vojne saradnje i zajedničke rusko-kineske vojne vežbe svedoče da su obe zemlje zainteresovane za dalje jačanje odnosa u oblasti bezbednosti. Međutim, malo je verovatno formiranje punopravne vojne saradnje dve države u bliskoj budućnosti, navode autori izveštaja. Konkretno, prema mišljenju analitičara, sporno deluje mogućnost da Moskva i Peking potpišu sporazum o vojnoj pomoći u slučaju sukoba sa trećom stranom.\nRanije su se u medijima pojavile informacije da je Rusija već počela da isporučuje S-400 Kini, ali je Federalna služba za vojno-tehničku saradnju demantovala te izveštaje.


Potrebna 0 RH- krvna grupa za Dušana Marinkovića\nPotrebna krv A+ ili A-\nMyCity » Društvo i porodica -> Humanost » Potrebna krv AB krvne grupe\nPoslao: 04 Dec 2008 14:46\nDvadesetjednogodisnja devojka boluje od jako teskog oblika leukemije\n(akutna mijeloblastna leukemija C92, galopirajuci tip). Molimo sve koji su u mogucnosti da odu u Beograd ( ul. Svetog Save 39 ) i daju krv na analizu kako bi se utvrdilo poklapanje krvi. Ukoliko bi krv bila odgovarajuca, za dve nedelje bi bili pozvani da daju krv koja ce odmah biti data njoj i produziti joj zivot.\nUslovi davaoca:AB krvna grupa, nije bitan Rh faktor, od 18 - 65 god. starosti, ne sme imati manje od 65 kg ( vazi i za devojke ), da nije prelezao neku tezu bolest i da nema trenutno menstruaciju.\nUnapred zahvalni roditelji i prijatelji\nkontakt telefon 062/1140301 i 064/3713006 Jadranka ( majka devojke )\nUkupno su 885 korisnika na forumu :: 22 registrovanih, 3 sakrivenih i 860 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: A.R.Chafee.Jr., Bob1312, bozo13, darios, ddjxxi, dolinalima, Dorcolac, DucicM, Istoricar2015, ladro, loon123, LUDI, mb1213, mgolub, Milos ZA, nuki1234, Trpe Grozni, uruk, vladom6, Zimbabwe, zlaya011, 1107


Fasada "Bombonjere" moli za pomoć\n"Bombonjera", jedna od zgrada po kojima se Vršac prepoznaje poslednjih vek i po, svojim izgledom moli za pomoć. Fasada je u izuzetno lošem stanju, ugrožava prolaznike, ali i rastužuje svakog ko samo pogledom "preleti" preko ovog lepog zdanja.\nPrvi selfi sa Lisičije glave\nMihalj Kardoš (1951) već više od 30 godina svakog 1. januara uspeva da bude prvi koji u Novoj godini osvaja Lisičiju glavu (590 m), jedan od sedam vrhova Vršačkih planina.\nJoš jedno priznanje za roman Dejana Maka "Bergdorf"\nRoman "Bergdorf" Dejana Maka iz Vršca, prema mišljenju bloga Belgrade Edt Culture, jedna je od 10 knjiga koje su obeležile 2014 godinu. Knjige su odabrane na osnovu subjektivne ocene, savremenosti tematike i lepote jezika kojima su pisane.\nKovačević: I kaldrma se utišala dok je Sterija umirao\nAkademik, dramski pisac Dušan Kovačević, objasnio je u intervjuu za Politiku zašto je poželeo da na sceni Zvezdara teatra, na čijem je čelu dugi niz godina, zaživi predstava "Rodoljubac" posvećena: Jovanu Steriji Popoviću.\nKarađorđev kum iz Vršca lio je zvona i topove\nJedno od najstarijih crkvenih zvona sačuvanih u Srbiji, izliveno je 1860. godine u Vršcu, u zvonolivnici Joanesa Bote, kuma vožda Karađorđa. Zvono se nalazi u hramu Svetog Arhangela Mihaila u Tubraviću, koji bi trebalo da bude potopljen veštačkim jezerom buduće hidroakumulacije "Rovni".\nVrščanin zastupa Beograd u PKB-u\nVrščanin Jovan Guteša opunomoćeni je predstavnik Grada Beograda u Skupštini javnog akcionarskog društva Poljoprivredna korporacija Beograda (PKB). Guteša će u 2015. godini zatupati 99.5 odsto osnovnog kapitala PKB čiji je vlasnik Grad Beograd.\nKristina Matijašević održala koncert u SANU\nVrščanka Kristina Matijašević nedavno je u Galeriji Srpske akademije nauka i umetnosti održala zapažen koncert, koji su finansijski podržavali Ministarstvo kulture i informisanja Republike Srbije i Sekretarijat za kulturu grada Beograda.\nVAK 1926 organizuje šetnju do Lisičje glave\nVršački atletski klub 1926 vas poziva da 2. januara razdrmate malo svoje mišiće i da zajednički prošetamo od Gimnazije do Lisičije glave i nazad. Start je u 8 časova ispred Gimnazije za one koji hoće ovu deonicu da prepešače, a u 9 časova startuju oni koji žele da ovu deonicu istrče. u VAK 1926 kažu da su veselo društvo, smeh i upala mišića zagarantovani.


Uspeh u vakcinaciji i pozitivni uticaj na ekonomiju • Biznis i pravo\nNaslovna Biznis Poslovne vesti Uspeh u vakcinaciji i pozitivni uticaj na ekonomiju\nUspeh u vakcinaciji i pozitivni uticaj na ekonomiju\n“BLUMBERG”, jedan od najuticajnijih medija na svetu kada je u pitanju izveštavanje o ekonomskim temama, objavio je danas da je program vakcinacije pomogao da Srbija prođe kroz pandemiju bez većih ekonomskih problema.\nOtkako su stigle prve doze vakcina iz Kine i Rusije, Srbija je postigla najviši nivo vakcinacije po glavi stanovnika, veći čak od Ujedinjenog Kraljevstva i Malte.\nFoto: Bloomberg Economics\nUz to, paket pomoći države od 3 milijarde dolara namenjen privredi i domaćinstvima, predstavlja odličan stimulans da se kroz pandemijsku ekonomsku krizu prođe što bezbolnije, prenosi “Blumberg”.\nNakon što su smanjeni troškovi zaduživanja i povećana potrošnja države, Srbija nije imala puno ekonomskih turbulencija tokom prošle godine. Analitičari predviđaju da uz rast od 6 odsto koji je predviđen za ovu godinu, i inflaciju ispod 2 odsto, ne očekuju se nikakvi poremećaje tokom 2021. godine.\nEksperti “Blumberga” takođe predviđaju da će naredna pomoć države obezbediti punu ekonomsku stabilnost i našu zemlju vratiti na nivo rasta iz drugog kvartala pre pandemije.\nOno što eksperte u ovom trenutku pomalo brine jeste stabilnost nacionalne valute i držanje niskog nivoa vrednosti u odnosu na evro, što bi moglo da uspori ubrzan rast srpske ekonomije.


Zaključak Komisije stigao, neizvjesno kad će biti sjednica\n24.12.2013. / 12:26\nSARAJEVO, Zaključak Komisije za finansije i budžet Predstavničkog doma Parlamentarne skupštine BiH, kojim se od Savjeta ministara traži da se uključi u traženje rješenja u vezi sa amandmanima na budžet BiH za iduću godinu, stigao je u Generalni sekretarijat Savjeta ministara, ali nije poznato kada će ministri raspravljati o ovom pitanju.\nAmela Mulavdić, portparol predsjedavajućeg Savjeta ministara Vjekoslava Bevande, rekla je da je redovna sjednica Savjeta ministara zakazana za ponedjeljak, 30. decembar, ali nije mogla reći da li će se zaključak Komisije za finansije i budžet Predstavničkog doma naći na dnevnom redu te sjednice.\nSrna u Savjetu ministara saznaje da trenutno nema aktivnosti u vezi sa rješavanjem problema nastalim u Predstavničkom domu u proceduri usvajanja Prijedloga zakona o budžetu institucija i međunarodnih obaveza BiH za narednu godinu, budući da katolici danas i sutra proslavljaju Badnji dan i Božić.\nPredsjedavajući Savjeta ministara na poslu se očekuje u četvrtak, 26. decembra, a u petak bi Bevanda u Banjaluci trebalo da prisustvuje obilježavanju 10 godina rada Uprave za indirektno oporezivanje /UIO/.\nKomisija za finansije i budžet Predstavničkog doma Parlamentarne skupštine BiH ni juče, u drugom pokušaju, nije postigla dogovor o amandmanima na prijedlog budžeta BiH za 2014. godinu, ali je usvojila zaključak da je potrebno da Komisija, u koordinaciji sa Savjetom ministara, nastavi rad na iznalaženju rješenja za ovaj problem.\nPomoć Savjeta ministara zatražena je nakon što u komisijskoj fazi nije pronađeno rješenje za amandman Kluba poslanika HDZ-a BiH da se iz budžetske stavke za kapitalna ulaganja u Banjaluci šest miliona KM usmjeri na kapitalna ulaganja u Mostaru.\nOcjenjujući da je amandman HDZ-a politički, zamjenik predsjedavajućeg Komisije i poslanik SNSD-a Boško Tomić u više je navrata ponovio da SNSD ne bi imao ništa protiv kada bi ta sredstva bila uzeta iz stavke za kapitalna ulaganja u Sarajevu.\nZa ponedjeljak, 30. decembar, zakazan je nastavak 60. sjednice Predstavničkog doma na kojem je jedina tačka dnevnog reda Prijedlog zakona o budžetu institucija BiH i međunarodnih obaveza BiH za 2014. godinu. Srna\nTagovi: amela mulavdicbudzetkomisija za finansije i budzetsavjet ministara


Peti uzastopni poraz srpskih odbojkašica u Ligi nacija - Sportska centrala\nPeti uzastopni poraz srpskih odbojkašica u Ligi nacija\n18 jun 2019. 12:20\nŽenska odbojkaška reprezentacija Srbije doživela je peti uzastopni poraz u Ligi nacija, a ukupno osmi neuspeh ove sezone u pomenutom takmičenju.\nJoš ranije Srbija je izgubila sve šanse da se nađe na završnom turniru, a danas je poražena od ekipe koja je do ovog meča izgubila 11 od 12 utakmica u Ligi nacija.\nBugarska je u kineskom Ningbou trijumfovala sa 3:1, po setovima 21:25, 25:21, 25:17, 25:23, ali prvi deo meča nije nagoveštavao ovaka rasplet. Srpkinje su serijom od 9:2 u finišu prvog seta preokrenule rezultat i povele sa 1:0, da bi u drugom povele sa 19:15. Bugarke su sa 4 vezana poena izjednačile na 19:19, a od rezultata 21:21 napravile još jednu identičnu seriju i izjednačile na 1:1 u setovima.\nNa početku trećeg seta Bugarska je povela sa 5:0, Srbija uspela da izjednači na 9:9, međutim to je bilo poslednje izjednačenje u ovom setu. Bugarska je sa novih 5 vezanih poena povela sa 14:9, uskoro je bilo 20:12 i pitanje pobednika ovog seta bilo je rešeno. U četvrtom gotovo identična slika sa početka trećeg seta, s tim da je Bugarska povela čak sa 8:0.\nUspele su Srpkinje da smanje tu prednost, čak i da zaprete u finišu, spasile su četiri meč lopte, ali je Bugarska petu realizovala i ostvarila tek drugi trijumf u Ligi nacija ove sezone.\nNasja Dimitrova i Paskova su osvojile po 15 poena kod Bugarske, Gergana Dimitrova je dodala 14, dok su kod Srbije najbolje bile Katarina Lazović i Milica Kubura sa po 16 poena. Naredni meč u Ligi nacija Srbija će odigrati protiv Nemačke u sredu od 10 časova po srednjeevropskom vremenu.


Dom koji zrači srećom - Zdrava i prava\nUvek kada uređujemo dom, pored funkcionalnosti, želimo da ambijent zadovolji i sve naše druge potrebe, pa se tako posvećujemo nameštaju i detaljima koji su estetski privlačni, udobni, topli i ušuškani. Enterijer koji bi imao sve ove odlike i koji bi ispunio sve naše želje, što se tiče uređenja prostora, bio bi ono o čemu smo oduvek maštali, a sigurno bi, kako nas, tako i posetioce našeg doma, ostavio bez daha i bez sumnje doprineo našem pozitivnom raspoloženju i opuštanju.\nMultifunkcionalan nameštaj, moderni materijali i teksture, neutralna paleta boja, ali i dekorativni detalji koji unose toplinu, neke su od karakteristika ambijenta od kog zastaje dah. Ovakav ambijent podržava zidove u beloj ili nekoj od neutralnih nijansi, međutim, ako se odlučimo za tapete na jednom od zidova dnevne sobe, dizajneri enterijera predlažu da tapete budu u dekoru betona.\nBitan „detalj“ za ovakav ambijent jeste krupan nameštaj, a idealan predlog jeste ugaona garnitura KARMEN. Njen moderan dizajn je ono što se primećuje na prvi pogled, međutim, praktičnost je nešto što ovoj ugaonoj garnituri daje jednu sasvim novu dimenziju u prostoru. Dva funkcionalna taburea, koja su vešto skrivena u rukonaslonu, spremni su za sedenje kada je potrebno mesto više, a još jedan benefit ove ugaone garniture je dodatni ležaj za spavanje, koji može biti idealno rešenje za iznenadne goste ili veselu žurku u pidžamama koju priželjkuju naši tinejdžeri. Ovakav nameštaj u neutralnoj boji potrebno je obogatiti toplim bojama i teksturama i tako uneti dinamiku u dom.\nKomode su nezaobilazni komadi nameštaja u svakoj prostoriji, pa je važno da se, pored funkcionalnosti, odlikuju i atraktivnošću i da tako doprinose estetici ambijenta. Jedna od takvih komoda je komoda DUERO 5F 90 koja u svom sastavu ima pet fioka za odlaganje sitnica koje su nam svakodnevno potrebne, a kojima teško nalazimo mesto.\nŠto se tiče knjiga i časopisa za opuštanje, idealno mesto za njihovo odlaganje bi bio klub sto BERT u dekoru betona sa belom lak folijom, koji poseduje praktične i estetski efektne staklene police ispod radne površine.\nUz sav ovaj nameštaj, koji blistavošću i funkcionalnošću prostora ostavlja bez daha, odlično je uklopiti i TV policu CADIZ. Njenoj praktičnosti doprinose otvoreni i zatvoreni elementi, a specifične linije dizajna i mogućnost ugradnje rasvete doprinose estetici i atmosferi celog ambijenta.\nKombinovanje funkcionalnih, modernih i nesvakidašnjih komada nameštaja može lako da ostvari sve naše želje što se tiče uređivanja ambijenta dnevne sobe, ali i drugih prostorija u domu. Po sopstvenoj mašti izaberite funkcionalni nameštaj i uživajte u kvalitetnom slobodnom vremenu sa porodicom i prijateljima, a kako biste u današnjem vremenu punom iznenađenja ostavili i sebe i druge bez daha i sa osmehom i sjajem u očima, pobrinite se da vaš dom odiše lepotom, toplinom i radošću.


Čavušoglu podstiče reforme u Srbiji\nPredsednik Parlamentarne skupštine Saveta Evrope Mevlut Čavušoglu obraća se poslanicima na Prvoj posebnoj sednici Narodne skupštine Republike Srbije, 7. mart 2011.\nPredsednik Parlamentarne skupštine Saveta Evrope Mevlut Čavušoglu nalazi se u dvodnevnoj poseti Beogradu, tokom koje se sastao sa najvišim državnim funkcionerima Srbije.\nPredsednik Parlamentarne Skupštine Saveta Evrope Mevlut Čavušoglu je, tokom današnjeg boravka u Beogradu, ocenio da je situacija na Kosovu ključni izazov – kako za region, tako i za Evropu, kao i da ga raduje početak dijaloga Beograda i Prištine u skladu sa standardima EU.\nObraćajući se poslanicima Skupštine Srbije, Čavušoglu je izrazio nadu da će predstojeći dijalog pomoći da se nađe rešenje za probleme sa kojima se suočavaju ljudi koji žive u ovoj oblasti, bez obzira na njihovo etničko i kulturno poreklo ili jezik kojim govore.\nEvropska perspektiva zapadnog Balkana realnija nego ikada rekao je još Čavušoglu i dodao da sticanje statusa kandidata nije lak zadatak.\n"Ovde sam kao predsednik Parlamentarne Skupštine Saveta Evrope ne samo da bih vas podsetio na preostale obaveze vezane za postpristupni period, već i da izrazim podršku i vašoj zemlji i Narodnoj skupštini na ispunjavanju ovih obaveza, kao i da vas podstaknem u ovom reformskom procesu", rekao je Čavušoglu.\nPosle susreta sa Čavošogluom predsednica parlamenta Slavica Đukić Dejanović je rekla da je bilo razgovora i o nužnosti donošenja odluke o ukidanju blanko ostavki, kao i o reformama pravosuđa i organa uprave.\n"Nastojanja da se u Savetu Evrope izveštaj Dika Martija i Rezolucija koja je doneta shvati kao pitanje ljudskih prava, a ne političko pitanje je takođe nešto oko čega smo se složili gospodin Čavišuglu i ja", rekla je Đukić Dejanović.\nPredsednik Parlamentarne Skupštine Saveta Evrope sa sastao i sa premijerom Srbije Mirkom Cvetkovićem koji istakao da je usvajanjem izveštaja Dika Martija o trgovini ljudskim organima učinjen prvi važan korak prema otkrivanju onoga što se zaista dogodilo u tajnim zatvorima, kao i da je utvrđivanje istine o nestalim licima i kažnjavanje odgovornih za zločine preduslov za pomirenje.


Novi Opelovi motori – AUTOSRBIJA.CLUB\nDo 2020. osam potpuno novih ili osveženih modela\nSnažnija orijentacija ka klijentima i učinku dilera\nFokus na velikim količinama i segmentima koji beleže visok rast sa tri ključna modela do 2020. godine: potpuno nova Corsa, Vivaro i naslednik Mokke X\nObezbediti usklađenost emisije CO2 sa najsavremenijom tehnologijom: 4 elektrifikovana vozila do kraja 2020, 100% elektrifikacija do 2024; dodatno poboljšani motori sa unutrašnjim sagorevanjem\nRiselshajm. Opel nastavlja sa izvršavanjem proizvodne ofanzive PACE! plana kako bi zadovoljio potrebe kupaca i obezbedio usklađenost sa drastičnim smernicama koje se tiču emisijeCO2 u Evropi koje će se primenjivati 2020. godine. Buduća gama će obezbediti održivu i uspešnu budućnost kako za kompaniju tako i za mrežu dilera. Od početka 2019. do kraja 2020. kompanija će predstaviti osam potpuno novih ili osveženih modela, prevashodno investirajući ka velikim količinama i profitabilnim segmentima. Do tada, Opel će nuditi jednu od najsvežijih gama među svim proizvođačima.


Nasilje u porodici (ilustrativna fotografija)\nZastupnici Zastupničkog doma Parlamenta Federacije Bosne i Hercegovine (FBiH) su na online sjednici 26. januara podržali Prijedlog zakona o dopunama Zakona o zaštiti od nasilja u porodici.\nGlavna izmjena Zakona odnosi se na uvođenje instituta "osobe od povjerenja" u cilju zaštite žrtava nasilja.\n"Uvođenjem tog instituta omogućilo bi se donošenje konkretnih mjera kojima bi se ojačao položaj žrtve nasilja u porodici osiguravanjem da su njena prava i interesi dosljedno i adekvatno predstavljeni i uzeti u obzir u svim fazama i kroz sve institucionalne i vaninstitucionalne mehanizme zaštite", rečeno je u obrazloženju.\nOsnovni razlog za dopunu Zakona je unapređenje normativnog okvira kojim je uređen postupak zaštite žrtve porodičnog nasilja.\nMisija OSCE-a u Bosni i Hercegovini je 27. aprila pozvala vlade na svim nivoima vlasti u BiH da preduzmu sigurnosne mjere na zaštiti žena i djece.\nMinistarstvo za ljudska prava i izbjeglice Bosne i Hercegovine krajem decembra dodijelilo je grant sredstva u ukupnom iznosu od 100.000 KM (50.000 eura) za osam nevladinih organizacija koje vode sigurne kuće u BiH.


Dimničarina nije prošla u Zrenjaninu | Autonomija\nKakva će reakcija građana Novog Sada biti kada dobiju julski račun Informatike, na kom će biti obračunata i ova usluga?\nGrađani Zrenjanina bili su u obavezi da mesec dana 2009. plaćaju dimničarske usluge, bez obzira na to da li imaju dimnjak ili ne, ali je odluka gradskih vlasti proglašena nezakonitom, pa je Skupština grada brže-bolje povukla odluku.\nNaime, dimničarski namet koji je uzbunio Zrenjanince, građani su bili u obavezi da plaćaju tokom leta preko računa objedinjene naplate sa ostalim komunalnim uslugama. Samo par meseci nakon uvođenja, odlukom Skupštine grada dimničarina više nije bila obavezna komunalna usluga i prešla je, kako je tada rečeno, u oblast „dobrovoljne individualne potrošnje na tržišnom principu“. Kao razlog za ukidanje nameta, predstavnici grada su naveli negativne reakcije građana.\nDa su i građani Novog Sada „na nož“ dočekali odluku gradskih vlasti da od 1. jula moraju da plaćaju dimničarske usluge, bez obzira na to da li imaju dimnjak ili ne, već u startu je evidentno. Za samo nekoliko sati ova vest je na novosadskom informativnom portalu izazvala pravu lavinu negativnih komentara, pa se može pretpostaviti kakva će reakcija građana biti kada dobiju julski račun Informatike, na kom će biti obračunata i ova usluga, osim ukoliko u međuvremenu Grad od toga ne odustane.\nUvođenje ovakvog nameta u Novom Sadu moglo bi stvoriti još veću pometnju nego u Zrenjaninu. Naime, u ovom banatskom gradu preko 50.000 korisnika, računajući i stanare višespratnica gde nema dimnjaka i gde radijatori zagrevaju stanove, bili su obavezi da plaćaju dimničarinu. U Novom Sadu korisnika usluga Informatike mnogo je više, a sudeći prema prvim reakcijama na mnogim zgradama, posebno onim koje su izgrađene poslednjih godina, investitori nisu ni uzidali.\nDrugi veliki problem u Zrenjaninu nastao je nakon povlačenja odluke o naplati dimničarine, jer je na računu Direkcije za izgradnju grada, koja prikuplja novac od objedinjene naplate, ostalo 2,6 miliona dinara koji građanima nikada nisu vraćeni, iako su nezakonito naplaćeni. Da zlo bude gore po građane, Direkcija je taj novac prebacila na račun privatnog preduzeća „Dimničar“ koje je u Zrenjaninu obavljalo usluge čišćenja dimnjaka.\nOvaj račun za građane Zrenjanina je mesečno iznosio 118 dinara (sa PDV-om), dok bi u Novom Sadu naknada trebala da iznosi dinar po kvadratnom metru stambenog prostora. Za razliku od privatnog preduzeća koje je ovu „uslugu“” na sreću Zrenjaninaca obavljalo svega mesec dana, u Novom Sadu bi posao trebao da bude poveren JKP “Stan”, što je dodatno ražestilo čitaoce sajta Radija 021.\nAli ovo nije jedini namet koji je u Zrenjaninu izazvao buru negodovanja i polemiku tamošnje javnosti. Početkom novog milenijuma gradske vlasti bile su uvele i naplatu takozvane „vazdušarine“, a ovaj račun građane je stajao nekoliko desetina dinara mesečno. Mnogi su uporno odbijali da ga plaćaju, a onda je sve dileme odagnao Ustavni sud koji je ovu vrstu nameta proglasio neustavnim. Na sličan način opekao se i Novi Sad odlukom da zabrani prodaju alkoholnih pića u prodavnicama od 23 sata do 6 sati ujutru i naplatom naknade za održavanje video nadzora u gradu. Obe odluke poništio je Ustavni sud, ali izgleda to nikom nije bilo na nauk.\nVučević: Dimničarina kao obaveza, a ne za punjenje budžeta\nGradonačelnik Novog Sada Miloš Vučević izjavio je danas da odluka gradske skupštine prema kojoj će Novosađani od 1. jula plaćati „dimničarinu“ nije motivisana dodatnim punjenjem gradskog budžeta već obavezom održavanja sistema dimnjaka i odžaka\n„Grad Novi Sad već nekoliko godina nema firmu koja se bavi dimničarskim uslugama i određene stručne službe su nam ukazale da je Grad potpuno zapostavio ovaj sistem. Morali smo da donesemo Odluku, koja nije popularna, ali je potrebna“, naveo je Vučević u saopštenju za javnost.\nDodao je da sve stambene zgrade i kuće imaju dimnjake i ventilacione otvore, koji se moraju održavati da ne bi došlo do požara.\nPrema njegovim rečima, cena od jednog dinara po kvadratnom metru stambenog prostora, koliko će iznositi „dimničarina“, jeste „najniža moguća“.\n„Važno je napomenuti da ovaj trošak Novosađana ne puni budžet Grada, već obezbeđuje komunalnu delatnost koja je u nadležnosti Grada i za koju Grad odgovara“, poručio je Vučević.\nOn je naveo da skupštinska odluka proizlazi iz Zakona o komunalnoj delatnosti, koji navodi da su dimničarske usluge komunalna delatnost koja je u nadležnosti lokalne samouprave.\nOdlukom Skupštine grada, ova delatnost je poverena Javnom komunalnom preduzeću „Stan“, a u cenu od jednog dinara po kvadratu ne ulazi i vanredno čišćenje dimnjaka.


Pomoć Švedske - Bor GRAD INFO\nurednik\t сеп 3, 2009 330 0\nNjegova ekselencija ambasador Švedske,\nKrister Bringeus juče je sa saradnicima posetio pogone RTB-a, Flotaciju Veliki Krivelj i topionicu. Obzirom da je nekadašnja saradnja između švedskih kompanija i RTB-a bila uspešna planovi i investicije u budućnosti trebale bi dovesti do još većeg uspeha. Sa svojom stručnom ekipom u kojoj je bilo i predstavnnik velikih švedskih kompanija posetio je Bor što predstavlja jedinstvenu posetu takve vrste centralnoj Srbiji.\nU nadi da će najdalje za 4 meseca biti okončana liberalizacija viznog režima, ambasador se nada da će to doprineti još boljoj saradnji ove dve zemlje.\nAmbasador je na konferenciji za novinare rakao da mu je veliko zadovoljstvo pričinilo dolazak u Bor i da su sa njim došli predstavnici 9 kompanija švedskih vodećih firmi iz oblasti rudarstva. Vodjeni su razgovori o konkretnim uslovima saradnje i velikom raspoloženju švedske vlade vezane za kreditiranje . Složili su se sa konstatacijom da ključna stavka Srbije bude ekologija.\nIzmedju ostalog generalni direktor RTB-a Blagoje Spaskovski rekao je da je Švetska zemlja koja predsedava Evropskom unijom , a koja je zajedno sa Finskom prva sila u proizvodnji rudarsko-metalruške opreme, kao i da je jedina koja ima stabilnu ekonomsku situaciju koju ni svetska ekoomska kriza nije mogla da poljulja.\nRobni krediti kojim će švedska vlada pomoći u prvoj fazi razvoja vezanu za jamsku eksploataciju i deo flotacije, garantuje država. Druga faza vezana je za problem cerova, ali njegova problematika moraće za sada da sačeka.\nDirektor RTB-a poklonio je ambasadoru zvono, kojim je njegova ekselencija Krister Bringeus obećao da će njime zvoniti iz Beograda ukoliko gospodin Spaskovski ne ispuni obećanje da ekologiju dovede do nivoa evropskih standarda.\nOpština BorRTB Bor


Sarti – uživanje u visokim talasima može biti kobno, na šta treba obratiti pažnju\nIzvor: RTS, 27.Jul.2021, 20:51\nAndonis Mihalopoulos kaže da je jedan od tri spasioca u Sartiju koji vode računa o bezbednosti.\n"Kao što možete videti, ovde je veoma dobar dan i zato je postavljena zelena zastavica. Ovde nismo da pričamo >> Pročitaj celu vest na sajtu RTS << o dobrim danima već o lošim, kada su visoki talasi i vetrovi", rekao je Mihalopoulos.\n"Pre dva dana izgubili smo jednog građanina Srbije. Bila je oglašena crvena zastavica. Bili smo obavešteni kada je već bio van vode i bez svesti. Dali smo svoj maksimum, ali nije izdržao. Čuli smo od porodice da je imao neke zdravstvene probleme", dodao je spasilac iz Sartija.\nZbog toga, ističe, potrebno je da turisti budu veoma oprezni kada je postavljena crvena zastavica.\n"U sezoni je oko 10, 15 dana kad su jaki talasi i vetrovi. Talasi tada dolaze brzo, jedan za drugim i mogu biti veoma umarajući", poručuje spasilac.\nGradonačelnik Sartija Mihalis Spanos izrazio je žaljenje zbog državljanina Srbije koji je izgubio život u tom mestu.\n"Ja kao gradonačelnik i kao stanovnik Sartija kada vidim crvenu zastavicu na spasilačkoj kuli vrlo sam oprezan, ne ulazim u vodu nakon jela. Zato vas molim da poštujete zastavice i instrukcije spasilaca koji stalno megafonom pozivaju ljude da izađu iz vode", naglašava Spanos.\nPre dva dana se u Sartiju utopio državljanin Srbije iz Gornjeg Milanovca koji je imao 52 godine.


Šarčević u Moskvi sa ruskom koleginicom o saradnji - Infostud | Prijemni Upis\n(Preuzeto sa sajta RTS - 23.04.2018. )\nMinistar prosvete, nauke i tehnološkog razvoja Mladen Šarčević razgovarao je u Moskvi sa potpredsednicom vlade i ministarkom obrazovanja i nauke Ruske Federacije Olgom Vasiljevom, što je prvi susret ministara zaduženih za obrazovanje Srbije i Rusije posle 25 godina.\nFoto: RTS/Ministarstvo prosvete\nNa sastanku je konstatovano da postoji tradicija značajne obrazovne i naučne saradnje i ukazano na potencijale proširenja.\nKada je reč o saradnji u oblasti obrazovanja razmena studenta je dominantan oblik, pa se trenutno više od 300 studenata iz Srbije školuje u Rusiji, dok 39 studenata iz Rusije studira u Srbiji.\nMinistri su razgovarali o mogućnostima intenzivnije saradnje na srednjoškolskom nivou pre svega kroz centre za matematiku i jezike.\nSagovornici su se saglasili da je naučna saradnja, koja se pre svega odvija kroz Objedinjeni institut za nuklearna istraživanja u Dubni, na visokom nivou, ali da postoje naučne oblasti u kojima još nije uspostavljena, kao i da je na novim oblicima saradnje potrebno raditi u narednom periodu.\nMinistar Šarčević je u Moskvi učestovao i na Međunarodnom salonu obrazovanja, koji je organizovan u okviru Organizacije za crnomorsku ekonomsku saradnju.\nSkupu su prisustvovali i predstavnici Jermenije, Azerbejdžana, Albanije, Bugarske, Grčke, Moldavije, Rumunije i Turske. Na skupu su razmatrane mogućnosti dalje saradnje, a usvojena je i Deklaracija o obrazovanju.\nMinistarka obrazovanja i nauke Ruske Federacije Olga Vasiljeva ocenila je da se svet menja veoma brzo i naglasila da je od posebnog značaja formiranje zajedničkog naučnog i obrazovnog prostora i integrisanog naučnog informacionog prostora u Crnomorskom regionu, kao i podrška zajedničkim projektima elektronskog učenja.\nŠarčević je posetio i Diplomatsku akademiju MID u Moskvi, na kojoj je imao priliku da na srpskom jeziku razgovara sa studentima.\nReč je o studentima koji u okviru studijskog programa uče srpski jezik. Polaznici akademije su pokazali veliko interesovanje za reforme koju sprovodi Ministarstvo prosvete, nauke i tehnološkog razvoja, saopštilo je Ministarstvo prosvete.


investicije - Sputnjik Srbija\nGrandiozni zajednički projekti - Srbija u Srpsku ulaže 787 miliona evra\nSrbija i Republika Srpska pokreću nekoliko velikih zajedničkih projekata od značaja ne samo za građane Srpske, nego i BiH. Na zajedničkoj sednici Vlada Srbije i Republike Srpske, održanoj u Istočnom Sarajevu, precizirano je da će Srbija u narednih nekoliko godina investirati 787 miliona evra u RS.\nVeliki broj nemačkih kompanija će uprkos pandemiji ponovo investirati u Srbiji\nVeliki broj nemačkih kompanija će uprkos pandemiji virusa korona ponovo investirati u Srbiji, kaže ambasador Nemačke Tomas Šib.\nOtvoren Data centar u Kragujevcu, investicija 30 miliona evra\nDržavni data centar u Kragujevcu, jedna od kapitalnih investicija vlade u tom gradu, svečano je danas otvoren u prisustvu premijerke Ane Brnabić.\nInvestiranje kompanije „Luka Bar“ vredno pet miliona evra počinje do kraja godine\nU „Luci Bar“ počinje izvođenje radova na sanaciji operativne obale Volujica.\nKina spas za venecuelansku ekonomiju?\nVenecuelanski lider Nikolas Maduro uzda se u kineske investicije kao put za oživljavanje domaće privrede koja grca pod pritiskom američkih sankcija, piše „Periodiko“.\nInvesticiona prilika decenije: Tržište koje bi moglo da vredi 12 biliona dolara\nInvestitori uvek sanjaju o jedinstvenim mogućnostima koje bi njihova mala ulaganja pretvorile u velikog diva, čime bi postali milioneri. Sudeći prema izveštaju investicione banke „Goldman Saks“, veliki potencijal rasta nazire se u ekološki prihvatljivim tehnologijama, odnosno u tzv. zelenom vodoniku.\nU Crnu Goru najviše ulažu Rusi i Srbi\nRusi su za 16 meseci u Crnoj Gori uložili 95 miliona evra i ubedljivo su na prvom mestu po stranim direktnim investicijama.\nIndija, treća najveća ekonomija Azije, isključila je sa svoje teritorije kineske investitore. Time Delhi sledi put Australije, koja je nedavno, takođe, „zatvorila kapije“ za kineske investicije.\nAko i dođe do oseke zapadnih investicija u Srbiji, kao posledica krize izazvane pandemijom koronavirusa, nju mogu da nadomeste one koje bi došle iz Kine, smatra direktor Zavoda za statistiku Miladin Kovačević.\nPredstavnici vlade privremenih prištinskih institucija saopštili su večeras da nemaju informacije o tome da su SAD blokirale 200 miliona evra planiranih za ulaganje na Kosovu, a preko programa „Milenijum čelendž korporejšen“ (MČ).\nKako će izgledati srpska medijska scena kad je preplave američki dolari\nSAD nameravaju da preko Agencije za međunarodni razvoj — Ju-Es-Ejd u Srbiji stvore investicioni fond iz kojeg će se finansirati lokalni mediji sa ciljem jačanja evroatlantskih integracija naše zemlje. Ju-Es-Ejd tvrdi da je takva inicijativa potrebna kako bi se ojačala uloga medija u Srbiji sa ciljem „osiguranja razvoja stabilne i demokratske Srbije“.


Radionica će biti realizovana u hotelu Ramada, u Podgorici 11 – 12. marta 2021. godine.\nTokom dva dana Regionalne radionice razmjene znanja, učesnici se okupljaju kako bi stvorili prvi zajednički turistički proizvod u prekograničnom području - zajedničku turističku ponudu prilagođenu djeci.\nPredavači i vodiči kroz proces stvaranja zajedničke ponude su univerzitetski profesori dr Rade Ratković i dr Olivera Popović.\nSvi učesnici na radionici imaće priliku za uspostavljanjem novih partnerstava, podsticanjem i širenjem prekogranične saradnje i umrežavanja. Ove radionice će biti korisne učesnicima kao\nplatforma za razvoj saradnje između sektora na lokalnom i nacionalnom nivou.\nAsocijacija za demokratski prosperitet-Zid (ADP-Zid) realizuje projekat „Turizam prilagođen djeci u prekograničnom regionu“ kroz prekogranični program Crna Gora-Albanija u partnerstvu sa Centrom „Djeca danas“ (KFS) iz Albanije.\n„Turizam prilagođen djeci u prekograničnom regionu“ jedan je od osam projekata koje podržava IPA Program prekogranične saradnje Crna Gora - Albanija 2014-2020.\nMore in this category: « The third regional knowledge exchange “Child friendly tourism in the cross-border area” workshop\tKonferencija Oslikavanje turističke ponude u “novoj normalnosti” »


Projekat koji voli ceo svet – grafička novela Tesla: čovek koji je definisao budućnost – Lepe vesti ONLINE\nCrowdfunding kampanja, pokrenuta u Srbiji, za štampu grafičke novele Tesla: čovek koji je definisao budućnost autora Danijelea Meučija postigla je uspeh za samo 48 sati!\nKampanja za projekat grafička novela Tesla: čovek koji je definisao budućnost je počela, a podržala ju je publika iz celog sveta. Očekuje se i dalje podrška jer je kampanja aktivna do 7. oktobra.\nSvi zainteresovani da podrže kampanju mogu se prijaviti na sajt Kickstartera i time sebi obezbediti primerak ove uzbudljive grafičke novele po specijalnoj ponudi.\nGrafička novela Tesla: čovek koji je definisao budućnost pravi je izbor za sve čitaoce koji bi voleli da upoznaju Teslu, pre svega kao čoveka, a tek onda i kao genija sa svim njegovim idejama i pronalascima koji su pomogli čovečanstvu.\nGrafička novela rađena je akvarel tehnikom koju Danijele usavršava poslednjih godina. Imaće preko 100 strana, a biće štampana i na srpskom i na engleskom jeziku, u mekom povezu.\nIzdavač ovog dela je preduzeće Komshe Izdavaštvo, koje već 13 godina uspešno posluje u Srbiji. Izdavački tim Komshe se u odabiru tema knjiga vode intimnim pogledom na život kroz oči lokalnih autora. Dosadašnja izdanja: Hiking & Biking in Serbia, Street art Belgrade, Snippets of Serbia, Ein tag in Belgrad – Dan u Beogradu, Kraljevski kompleks dinastije Karađorđević, Grumpy in Belgrade, Serbia in your hands, roman Duga, Sunce i Srce itd.\ngrafička novela Tesla


RTV BUGOJNO - Općinski sud Bugojno upriličio Dan otvorenih vrata\nOpćinski sud Bugojno upriličio Dan otvorenih vrata\tIstaknuto\npetak, Okt 26 2018\nPrvi koji su iskoristili Dan otvorenih vrata za posjetu bugojanskom Sudu bili su učenici MSŠ. Predsjednica Općinskog suda Bugojno Randžana Hadžibegović Haračić pozdravila je učenike i poželjela im dobrodošlicu na Dan otvorenih vrata kojim, kako je rekla, već šestu godinu obilježavaju Evropski dan civilne pravde.Posebno se osvrnula na značaj Istanbulske konvencije , a o Zakonu zaštite od nasilja u porodici govorio je sudac Safet Žuljko. Dan otvorenih vrata bio je prilika da se učenici upoznaju sa radom i nadležnostima ove pravosudne institucije koja bilježi značajne rezultate u svom radu.\n-Općinski sud Bugojno ostvaruje dobre rezultate. U prošloj godini riješili smo 18.000 predmeta, a za deset mjeseci ove godine broj riješenih predmeta se povećao za 1000 predmeta, što znači da smo do sada rješili oko 19.000 predmeta.Na taj način svrstali smo se medju trinaest sudova u F BiH. Prem izvještaju Ureda za reviziju institucija u F BiH nalazimo se u grupi uspješnih i efikasnih sudova- kazala je predsjednica Općinskog suda Bugojno Randžana Hadžibegović Haračić.\nUčenici su imali priliku upoznati se s procedurom prijema dokumenata i unosa podataka u CMS sistem, te posjetiti Zemljišno-knjižno odjeljenje u kojem prvi unos podataka datira još od davne 1893.godine. Dan otvorenih vrata za posjetu Općinskom sudu Bugojno iskoristili su učenici i druge dvije srednje škole, STŠ i SSŠ koji su u jednoj od sudnica održali simulaciju sudjenja.\nInače,Vijeće Evrope i Evropska komisija 5.juna 2003.godine ustanovili su Evropski dan civilne pravde, koji se obilježava u posljednjoj sedmici oktobra. Evropski dan civilne pravde obilježava se s ciljem da gradjanima približe pravosudni sistem, kako bi im bio dostupniji, kao i da im se pruži mogućnost da bolje razumiju svoja prava i upoznaju sredstva koja im stoje na raspolaganju u ostvarivanja njihovih prava.\nOpćinski sud Bugojno,\nEvropski dan civilne pravde,\nViše iz kategorije: « Bugojanski vatrogasci održali vježbu za osnovce\tU Bugojnu održana Prva konferencija za roditelje u BiH: ”Osnaživanje roditeljskih odgojnih vještina” »


LUDA STATISTIKA: Koliko ljudi u Srbiji ima telefon, koliko kompjuter, a koliko nema pojma šta je internet | Lokalni internet portal grada Vršca\nLUDA STATISTIKA: Koliko ljudi u Srbiji ima telefon, koliko kompjuter, a koliko nema pojma šta je internet\nZanimljivo je da su u poslednja tri meseca računare više koristili muškarci (69,4%) nego žene (65%). Čak 91,8 stanovništva u Srbiji koristi mobilni telefon.\nViše od 3,07 miliona ljudi u Srbiji koristi računar svakog ili skoro svakog dana, dok 27,2 odsto građana nikada nije koristilo kompjuter, pokazuje danas objavljeno istraživanje Republičkog zavoda za statistiku (RZS) o upotrebi informaciono-komunikacionih tehnologija u našoj zemlji za 2016.\nKako navode iz RZS, broj pojedinaca-korisnika računara u ovoj godini porastao je za 1,5 odsto u odnosu na 2015.\nRačunar je u poslednja tri meseca koristilo preko 3,61 milion građana Srbije, ili 67,2 odsto, njih 0,9 odsto je koristilo pre više od tri meseca, a 4,7 procenata pre više od godinu dana.\nZanimljivo je da su u poslednja tri meseca računare više koristili muškarci (69,4%) nego žene (65%).\nIstraživanje je pokazalo i da 91,8 stanovništva u Srbiji koristi mobilni telefon, dok je taj podatak za 2015. godinu iznosio 91,4 procenta.\nBroj osoba koje koriste internet porastao je u ovoj godini 1,4 odsto u odnosu na 2015. godinu, za 3,9 odsto u odnosu na 2014. i čak za 12,3 procenta u odnosu na 2013.\nPosmatrano po nivou obrazovanja, od ukupnog broja lica s višim i visokim obrazovanjem u poslednja tri meseca internet je koristilo njih 87,5 odsto, od osoba sa srednjim obrazovanjem njih 78,1, a od građana sa nižim obrazovanjem – 36,1 procenat.\nI u ovom slučaju je muški pol prednjačio, budući da je 69,2 odsto muskaraca koristilo internet u poslednja tri meseca, naspram 65 odsto pripadnica lepšeg pola. Prema nalazima statistike, 90,3 odsto internet populacije u Srbiji uzrasta od 16 do 24 godine života ima nalog na društvenim mrežama (Fejsbuk, Tviter).\nIstraživanje takodje pokazuje da preko 1,51 milion lica u našoj zemlji koristi elektronske servise javne uprave.\nMedju internet populacijom 28,1 odsto koristi internet usluge umesto da ostvaruje lične kontakte, ili da posećuje javne ustanove ili organe.\nTV uređaje u Republici poseduje 97,8 odsto domaćinstava, a laptop 39,2 odsto, ili za od 0,2 odsto više u odnosu na 2015.\nŠto se tiče elektronske trgovine, više od 1,45 miliona gradjana je kupovalo ili poručivalo robu/usluge putem interneta u poslednjih godinu dana, što je za 230.000 ljudi više nego lani.\nU poslednja tri meseca putem interneta je pazarilo 26,3 odsto osoba, 12 procenata je tu mogućnost koristilo pre više od tri meseca, 7,1 odsto pre više od godinu dana, a 54,6 procenata korisnika interneta nikada nije kupovalo na ovaj način.\n“Cloud” servise za skladištenje ili razmenu podataka koristilo je 19,4 odsto internet populacije u Srbiji.\nIstraživanje RZS-a je sprovedeno po metodologiji Evrostata, na uzorku od 2.400 pojedinaca životnog doba izmedju 16 i 74 godine, a ispitivanje je vršeno putem telefonske ankete.\nPrethodna: “Pristup svesti” – predavač prof.dr Dragica Stanojlović\nSledeća: “Zla žena” u Narodnom Pozorištu Sterija


Dan online - Svijet: Otkrivene lokacije javnih pogubljenja - 2019-06-12\nSvijet U SJEVERNOJ KOREJI\nGrupa za ljudska prava, sa sjedištem u Seulu, saopštila je da je identifikovala stotine lokacija na kojima svjedoci tvrde da je Sjeverna Koreja izvršila javna pogubljenja i ubistva bez suđenja.\nRadna grupa za tranzicionu pravdu iz Seula saopštila je da se njeno istraživanje zasniva na intervjuima sa 610 sjevernokorejskih disidenata koji su sprovedeni tokom četiri godine i koji su pomogli u lociranju lokacija satelitskim snimcima, prenosi AP.\nTa grupa nije otkrila tačne lokacije 323 lokaliteta, jer je zabrinuta da će ih Sjeverna Koreja ometati, ali je rekla da ih je 267 bilo locirano u dvije sjeveroistočne pokrajine blizu granice sa Kinom, odakle je većina disidenata koji su intervjuisani.\nJavna pogubljenja u Sjevernoj Koreji se obično dešavaju u blizini rijeka, na poljima i na brdima, kao i na pijacama i školskim terenima, gdje su stanovnici i članovi porodica osuđenih često prisiljeni da prisustvuju ubistvima, navodi se u izvještaju.\nGrupa je takođe saopštila da je dokumentovala tri lokacije na kojima su ljudi umrli dok su bili u pritvoru i 25 lokacija na kojima je država navodno odlagala tijela. U saopštenju se navodi da su takođe otkrivene zvanične lokacije na kojima mogu biti dokumenti ili drugi dokazi vezani za ubistva.\nAP nije mogao da nezavisno verifikuje izvještaj, a grupa je potvrdila da njeni nalazi nijesu definitivni, jer nema direktan pristup Sjevernoj Koreji i ne može da posjeti lokacije o kojima su disidenti izvještavali.\nItan Hi-Seok Šin, jedan od autora ovog izvještaja, takođe je rekao da intervjui sa disidentima ukazuju na to da javna pogubljenja u Sjevernoj Koreji postaju sve rjeđa, mada nije jasno da li je to zbog toga što se sada više pogubljenja dešava u tajnosti.


UN i Palestinci osudili odluku Izraela o izgradnji novog naselja\nUN osudio jednostran potez: Jedno od naselja na Zapadnoj obali\nPalestinski zavničnici i Ujedinjene nacije su danas osudili odobrenje Vlade Izraela za izgradnju jevrejskog naselja na okupiranoj Zapadnoj obali, prvog novog posle nešto više od dve decenije.\nOdobrenje je jednoglasno kasno sinoć dao uži sastav izraelske vlade, zadužen za bezbednost, a kasnije su se telefonom izjasnili i drugi ministri.\nHanan Ašravi, članica Izvršnog odbora Palestinske oslobodilačke organizacije, ocenila je da taj potez pokazuje da izraelska vlada i dalje primenjuje "svoju sistematsku politiku kolonijalizma, aparthejda i etničkog čišćenja, pokazujući potpuno i flagrantno nepoštovanje palestinskih ljudskih prava".\n"Izrael je posvećeniji smirivanju svoje nelegalne populacije naseljenika, nego ispunjenju zahteva za stabilnost i pravedan mir", rekla je Ašravi, a prenosi Rojters.\nRazočarenje i uznemirenost zbog odluke Izraela: Antonio Gutereš\nGeneralni sekretar UN Antonio Gutereš, preneo je njegov portparol, izrazio je "razočaranje i uznemirenost" zbog te najave, podsetivši da je "konstatno naglašavao da nema Plana B Izraelaca i Palestinaca da bi živeli zajedno u miru i bezbednosti, i da osuđuje jednostrane poteze koji, kao i ovaj, prete miru i podrivaju dvodržavno rešenje" - stvaranje nezavisne Palestine uz Izrael.\nNovo naselje će biti izgrađeno umesto divljeg jevrejskog naselja Amona, srušenog u februaru, po naredbi Visokog izraelskog suda pravde jer je bilo na privatnoj palestinskoj zemlji.\nTo će biti prvo potpuno novo jevrejsko naselje koje je izraelska vlada odobrila od 1991. godine, navela je izraelska levičarska organizacija "Mir sada" (Šalom akšav). Prethodnih godina izgradnja je bila fokusirana na širenje postojećih naselja.\n"Mir sada" je takođe rekao da će se novo naselje izgraditi duboko u Zapadnoj obali i tako još više podeliti teritoriju na kojoj bi Palestinci da osnuju svoju nezavisnu državu s istočnim Jeruslimom kao glavnim gradom. Ta država trebalo bi da obuhvati pojas Gaze.\nMeđunarodna zajednica smatra sva jevrejska neleglanim i preprekom za mir, a Izrael pravi razliku izmedju naselja koja je njegova vlast odobrila, i takozvanih divljih naselja, prenosi agencija AFP.


Popović: Kriza pogodila i prevoz putnika i tereta - Istinito.com - Ne budi ovca!\nPočetna > BIH > Društvo > Popović: Kriza pogodila i prevoz putnika i tereta\nPopović: Kriza pogodila i prevoz putnika i tereta\n23. Aprila 2020. Istinito371Leave a Comment on Popović: Kriza pogodila i prevoz putnika i tereta\nMinistar saobraćaja i veza RS, Đorđe Popović u intervjuu za Mondo govori o načinu na koji ministarstvo planira pomoći prevoznicima koji trpe velike štete zbog situacije izazvane koronavirusom.\nPopović ističe da su krizu zbog novonastale situacije osjetili kako prevoznici koji se bave transportom putnika, tako i oni koji prevoze teret, a sve zbog smanjenja obima privredne djelatnosti.\nTakođe je dodao, da, prema njegovim saznajima, prevoznici nisu otpuštali radnike, te da nije bilo gašenja preduzeža koja se bave ovom djelatnošću.\nNa koji način Ministarstvo saobraćaja i veza Republike Srpske planira pomoći prevoznicima, koji se bave prevozom putnika u Republici Srpskoj koji će trpjeti neminovne štete izazvane širenjem koronavirusa?\nMinistarstvo saobraćaja i veza Republike Srpske kontinuirano sarađuje sa prevoznicima, njihovim udruženjem, kao i Udruženjem saobraćaja i veza Privredne komore Republike Srpske, kako ranije, tako i u uslovima vanrednog stanja u kom se nalazimo.\nOd samog početka krize izazvane pojavom virusa korona, održali smo niz sastanaka u sklopu kojih smo analizirali stanje u oblasti prevoza, prije svega međunarodnog koji je primarno i bio najviše pogođen, a potom i prevoza unutar Republike Srpske i BiH.\nSvjesni da otežan i onemogućen prevoz ne samo putnika, već i roba, za posljedicu nema samo uticaj na poslovanje subjekata koji se bave prevozom, već i na cjelokupnu privredu Srpske i svih naših građana, na samom početku krize stupili smo u komunikaciju sa Ministarstvom komunikacija i transporta BiH i nadležnim organima u drugim zemljama, kako bismo na što efikasniji način riješili pitanje definisanja transportnih koridora sa Srbijom i Hrvatskom, jer se u ovim zemljama prevoz tereta odvijao putem konvoja. Ovu problematiku rješavali smo postepeno, možda ne onom dinamikom kojom smo željeli, ali rezultat tih naših aktivnosti je to što naši prevoznici danas i kroz Srbiju i kroz Hrvatsku saobraćaju bez konvoja i pratnje.\nTakođe, Republički štab za vanredne situacije donio je na prijedlog Ministarstva saobraćaja i veza, Zaključak kojim se poslodavcima sa sjedištem u Republici Srpskoj nalaže da izdaju potvrdu o angažovanju vozača u međunarodnom prevozu stvari u toku vanredne situacije. Izdavanje ovakve potvrde olakšalo je praćenje rada vozača u međunarodnom prevozu i poštovanja definisane izolacije za lica zaposlena u međunarodnom prevozu, kako bi oni mogli nesmetano obavljati svoje radne obaveze.\nKada je riječ o putničkom saobraćaju, jedna od naših prvih mjera bila omogućavanje redukcije broja polazaka na autobuskim linijama na način da se minimalno zadovolje potreba korisnika javnog prevoz lica, koju smo na inicijativu Privredne komore donijeli 18.03.2020. godine u cilju sprečavanja širenje korona virusa. Zbog pogoršanja epidemiološke situacije u Srpskoj, kasnijim mjerama Republičkog štaba za vanredne situacije i lokalnih štabova obustavljen je prevoz putnika, što je dovelo do privremenog gašenja aktivnosti prevozničkih preduzeća.\nOno što bih želio naglasiti jeste i to da je Ministarstvo saobraćaja i veza Republike Srpske, tražeći načine da privrednim subjektima, ali i svim građanima Republike Srpske omogućimo olakšice u trenutnoj situaciji, bilo jedno od inicijatora Odluke o produženju važenja registracije vozila za vrijeme vanrednog stanja. Nažalost, zbog protivljenja iz FBiH ova odluka nije usvojena na Savjetu ministara BiH, iako su zemlje iz regiona donijele slične odluke.\nVlada Republike Srpske usvojila je niz mjera za pomoć privredi Republike Srpske i prevoznici će svakako biti obuhvaćeni ovim mjerama pomoći i podrške u poslovanju. Onim privrednim subjektima čija je djelatnost zabranjena ili ograničena odlukama Republičkog štaba za vanredne situacije biće isplaćeni porezi i doprinosi za mart mjesec iz sredstava Fonda solidarnosti za obnovu Republike Srpske, a kroz ovaj fond će za mjesec april biti obezbijeđene i minimalne plate, porezi i doprinosi za ove privredne subjekte.\nTakođe, mjerama i odlukama Vlade Republike Srpske uveden je i niz poreskih olakšica vezanih za obaveze po osnovu poreskih prijava po završnom računu, te odgađanje rokova plaćanja taksi i poreskih obaveza, a privrednim subjektima kojima su sredstva plasirana putem fondova Investiciono-razvojne banke Republike Srpske određen je tromjesečni moratorijum na otplatu glavnice i kamate uz produženje roka otplate za tri mjeseca.\nTrenutno u saradnji sa Privrednom komorom prikupljamo podatke o broju privrednih subjekata iz oblasti transporta i pretpljenim štetama, na osnovu kojih će se sprovoditi navedene mjere pomoći i podrške.\nKoje su procjene šteta koje će zadesiti prevoznike u novonastaloj situaciji?\nO procjeni ukupne štete je možda još preuranjeno govoriti. Oblast transporta je na samom početku ove krize pretrpila znatne štete zbog nemogućnosti realizacije ugovorenih prevoza za zemlje regiona i Evrope, te samih uslova odvijanja prevoza sa susjednim zemljama, koji je bio opterećen dugim čekanjima na granicama.\nKada je riječ o prevozu putnika u zemlji, i prije samog obustavljanja prevoza na republičkim i područnim autobuskim linijama došlo je do smanjenja privredne djelatnosti, što je dovelo do pada broja putnika na linijama, zbog čega smo prevoznicima i omogućili redukciju broja polazaka. Kasnije je, kao što sam već pomenuo, u okviru preduzetih mjera štabova došlo i do obustavaljanja javnog prevoza na republičkim i područnim linijama, ali i gradskog prevoza,što je svakako prouzrokovalo znatne gubitke i štete privrednim subjetima koje se bave prevozom putnika.\nTakođe, iako nije bilo zabrana odvijanja teretnog saobraćaja zbog smanjenja privredne djelatnosti i otežanog odvijanja teretnog saobraćaja kroz druge zemlje, formiranja konvoja i policijske pratnje, prevoznici roba pretpili su i još trpe značajne gubitke.\nDa li je prema Vašim saznanjima bilo otpuštanja radnika u preduzećima koja se bave prevozom putnika u Republici Srpskoj?\nPrema podacima kojima raspolažemo u Ministarstvu saobraćaja i veza, a koji su nam dostavljeni iz Privredne komore Republike Srpske, nije bilo otpuštanja radnika u privrednim subjektima koji se bave prevozom lica.\nOva informacija nas jako raduje, jer pokazuje da naši prevoznici, i pored problema s kojima se susreću u poslovanju, vode brigu u svojim zaposlenima i uvažavaju apele Vlade Republike Srpske da ne otpuštaju radnike.\nKada bi, prema procjenama moglo doći do normalizacije međugradskog i gradskog prevoza u Republici Srpskoj?\nNormalizacija stanja u oblasti javnog prevoza putnika, odnosno ublažavanje mjera, ići će u skladu sa dinamikom kojom se budu ublažavale i ostale mjere Republičkog štaba za vanredne situacije.\nOčekujemo da će se mjere ublažavati na način na koji smo ih i donosili, odnosno da će prvo doći douspostavljanja prevoza lica na republičkim autobuskim linijama do 50 km uz poštovanje svih mjera zaštite i mogućnosti redukcije polazaka, a potom i na republičkim autobuskim linijama preko 50 km.\nDa li bi novonastala situacija mogla dovesti i do toga da neki manji prevoznici ugase preduzeća koja se bave prevozom putnika?\nIskreno se nadamo da do takve situacije neće doći i da će mjere podrške koje je donijela Vlada Republike Srpske pomoći opstanku manjih prevoznika, te da će sredstva koja će im biti doznačena kroz Fond solidarnosti pomoći da prevaziđu finansijske probleme prouzrokovane krizom izazvanom virusom korona i nastave sa poslovanjem nakon ukidanja vanrednog stanja u Srpskoj.\nCIK predložio izmjene Izbornog zakona BiH\nDodik i Čović protiv spajanja lokalnih i opštih izbora\nVučić: Nisam ni u Trećem oku takve ludosti pročitao!\nJoš 20 oboljelih od korone u RS, petoro umrlo\nStanivuković najavio smjenu šefa protokola\nŠukalo: Bili smo neuvježban orkestar, a sada radimo kao švajcarski sat!\nRafinerija nafte Brod tužila Ministarstvo finansija RS\nVučić na sastanku sa delegacijom Republike Srpske\nTagged đorđe popović istinito korona rs saobracaj vanredno stanje\nPregovori o povećanju plata u zdravstvu\nBanjaluka: Upitnik o uticaju korona virusa na poslovanje\nGordana na Đokić i dalje gura svoje kadrove, nezadovoljnih sve više!


DVOJE MRTVIH U STRAVIČNOJ NESREĆI KOD INĐIJE: Smrskani automobili u kanalu, 29\t91\nvesna sinko 26.10.2021. 22:46h 23:03h\nNa imanju Džonićevog sina u selu Moravac, pronađeno je 43.000 evra koje su bile zakopane u korenu šljive u voćnjaku, a koje su, kako se sumnja, pripadale ubijenom Đokiću. Džonić u svojoj odbrani pokušava da prebaci odgovornost na K.M. i K.M., poznatije kao braću Jojke, koji su navodno prema njegovim rečima bili direktni izvršioci. Policija navodno još uvek traga za Đokićevom sveskom dužnika.\nMasakr sa sličnim motivima dogodio se na 27. oktobra 2007. godine na Sveta Petku, kada su ubijeni Dragica, Zoran i Željko Obradović, kao i Maja Gostić u naselju Žarkovo. Ovo ubistvo još uvek nije rasvetljeno. Ubijena je tročlana porodica, bračni par i njihov sin, a na "pogrešnom" mestu našla se i devojka mladića koja je takođe ubijena.\nPrema zvaničnoj verziji, ubica je ušao u zgradu, nakon što je pozvonio na vrata, vrata mu je otvorila Dragica u koju je prvo ispalio nekoliko metaka i ubio je. Nakon toga je u dnevnoj sobi usmrtio njenog supruga Zorana, a potom je ubio njihovog sina Željka i njegovu devojku Maju, a nakog toga pobegao. Tokom uviđaja policija je u stanu pronašla 56 čaura iz dva vatrena oružja, a verovali su da je bilo više egzekutora jer prema priči poznanika, Dragica nikada ne bi otvorila vrata nepoznatim ljudima, već samo onima koje poznaje, pa se pretpostavlja da je poznavala ubice.\nSve je ukazivalo na to da je porodica poznavala ubice, a od tragova je pronađen deo rukavice za koju se veruje da je pripadala ubici. Nakon što se desio masakr, u zgradi, ali i ulici u kojoj je živela porodica Obradović je zavladao potpuni muk. Stanari su živeli u strahu, budući da nije bilo odgovora na pitanje, ko ih je hladnokrvno lišio života.\nMeđutim, nakon brojnih provera policije, nije se došlo do materijalnih dokaza, da je grupa iznuđivača povezana sa ubistvom. Od podataka se pojavilo to da nije bilo tragova nasilnog ulaska u stan, što ide u prilog tome da su žrtve poznavale ubice. Takođe, tokom istrage je isplivao podatak, da je navodno nestala Zoranova beležnica u kojoj je upisivao imena dužnika, kao i koju svotu novca mu duguju.\nporodica Obradovićubistvoporodica Đokić\nDVOJE MRTVIH U STRAVIČNOJ NESREĆI KOD INĐIJE: Smrskani automobili u kanalu, vatrogasci seku zgužvani lim da izvuku tela (FOTO) 29\t91


Održavano predavanje prvog čovjeka UNICEF-a za Crnu Goru\nPrvi čovjek UNICEFA Crne Gore, gospodin Osama Makkawi Khogali sa svojim saradnikom Nikolom Vulićem bio je danas gost predavač na Univerzitetu Mediteran. Međunarodna organizacija koja postoji duže od sedamdeset godina, ima svoju kancelariju u Podgorici od 1993.godine. Tema je bila fokusirana na mogućnost uključivanja mladih u labaratoriju inovativnosti, koja u današnjem globalnom svijetu treba da im omogući lakšu inkluziju u digitalni svijet u kojem živimo.\nGospodin Makkawi je pored prirodnih, kulturnih i turističkih resursa kojima Crna Gora raspolaže, istakao socijalni kapital, ljude, kao ključni faktor na kome treba da počiva dalji razvoj. U tom smislu, istakao je da razvoj počiva na mladima, a da edukacija i razvoj treba da se prate od najranijeg detinjstva, što jeste jedna od značajnih aktivnosti kojima se bavi UNICEF.\nRektor Univerziteta Mediteram Prof dr Radislav Jovović u svom pozdravnom obraćanju istakao je značaj UNICEFA u oblasti zaštite mladih, djece i svih osjetljivih grupa društva i povezanost edukacije mladih ljudi na njihovom putu razvoja ka budućim profesionalnim aktivnostima.\nStudenti Univerziteta Mediteran pokazali su veliko interesovanje za programe za mlade koje vodi Unicef Crne Gore, a nakon prezentacije su imali priliku da govornicima postave pitanja. Dobijeni odgovori odlične su smjernice mladima za buduće poslovne poduhvate. Sigurno i srećno djetinjstvo je najmanje što možemo pružiti djeci, a UNICEF je prepoznao da je najbolja investicija u budućnost jedne države ulaganje u mlade ljude, poruka je sa današnjeg predavanja.


Još jedna uspešna akcija dobrovoljnog davanja krvi "Uključi se - pomozi"\nJoš jedna uspešna akcija dobrovoljnog davanja krvi „Uključi se – pomozi“\nObjavljeno 02.04.2016. u 16h\nUključi se pomozi, akcija dobrovoljnog davanja krvi i potpisivanja donorskih kartica po 8. put je organizovana u Pozorišnom klubu „Zeleno Zvono“. Akciju organizuju Pokret Novi optimizam, odeljenje transfuzije Opšte bolnice „Đorđe Joanovič“, Studentski dom „Mihajlo Predić dr Miša“ i Crveni krst Zrenjanin. Akcija dobrovoljnog davanja krvi pokazala se uspešnom i dobrom, te je svaki put odaziv dobrovoljnih davalaca sve veći. Do ove akcije je preko 200 ljudi potpisalo donorske kartice na šta su organizatori posebno ponosni.\nBez obzira što imam čestu krvnu grupu, smatram da ovaj moj gest nekome može mnogo da znači, zato sam se odazvao ovoj akciji. Ovo mi je 7. put da učetvujem u akcijama dobrovoljnog davanja krvi, a ovako nastavljam i neku našu familijarnu tradiciju jer cela moja porodica se redovno odaziva ovakvim akcijama – kaže Dušan Radić iz Bečeja inače student Tehničkog fakulteta „Mihajlo Pupin“. Moj gest može nekome da spasi život, a mene ništa ne košta – kaže Željko Jovanović takođe zrenjaninski student.\nOva akcija bila je namenjena Institutu za transfuziju krvi u Beogradu budući da zrenjaninska bolnica trenutno raspolaže dovoljnim količinama krvi svih krvih grupa – rekla je dr Dragana Popov načelnica službe transfuzije Opšte bolnice „Đorđe Joanović“ u Zrenjaninu. Na taj način smo izašli u susret potrebama Instituta i naših pacijenata koji se leče na klinikama u Beogradu. Među krvnim grupama koje su najviše deficitarne su one koje najčešće preovlađuju kod pacijenata a to su 0 i A pozitivna. Od krvi prikupljene ovom akcijom biće pravljeni koncentrovani trombociti koji su veoma bitni u lečenju teških hematomskih oboljenja. Odeljenja koja imaju najveću potražnju za transfuzijom su hirurgija, onkologija, dijaliza i hematologija – zaključila je dr Popov.\nTagovi:davaoci, dobrovoljni, donorske, kartice, krv, pkzz, transfuzija, ukljuce se pomozi, zrenjanin


Obeležen Dan pešačenja (FOTO) - Ozonpress :: internet portal\nPredškolske ustanove “Moje detinjstvo” i “Gimnazion” obeležile su danas Dan pešaka i Dan čistog vazduha na Gradskom trgu i šetnjom do Gradskog parka.\nMališani su još jednom ukazali na značaj zaštite životne sredine, da imamo što više zelenih površina, da što manje kupujemo plastiku koja se teško razgrađuje, ali i koliko je važno da se bavimo nekim fizičkim aktivnostima, što je najbolja prevencija velikog broja bolesti.\n-Datumi u kalendaru zdravlja su povod za neke manifestacije na nivou grada. Akrivnosti koje realizujemo u grupama i u vrtiću su svakodnevne i o njima posebno ne razmišljamo jer su deo svakodnevnog rada: da li ćemo se prošetati po dvorištu, otići na neku lokaciju u gradu, realizovati neku fizičku aktivnost ili razgovarati o tome kako da štedimo struju, da ne palimo otpad, na bacamo smeće, i na taj način stičemo znanje šta je to dobro za planetu. Današnju aktivnost realizujemo sa PU Gimnazion jer sa njima zajndički realizujemo projekat koji finansira Grad Čačak. Poslednih osam godina radimo na projektima očuvanja životne sredine i trudimo se da kod mladih razvijemo osećaj za ekologiju, prirodu i zdrave načina života. Danas su deca pravila platnene torbe, muzičke instrumente od plastike, a potom idemo u šetnju do Gradskog parka, mesta koji oni najviše vole, rekla je direktorka PU Moje detinjstvo Suzana Simeunović.\nNaši mali sugrađani kažu da vole da vreme provode napolju, u šetnji i igri i da su svesni koliko je to važno da bi odrasli u zdrave ljude. Kako su nam rekli, jedva čekaju da se urade i postave nove igračke u Gradskom parku, njihovoj omiljenoj lokaciji gde provode vreme sa roditeljima i drugarima.


Vučić čestitao Makronu nacionalni praznik:”Srbija je povlašćena time što ima pouzdanog partnera kakav je Francuska” – Naši u svetu\nVučić čestitao Makronu nacionalni praznik:”Srbija je povlašćena time što ima pouzdanog partnera kakav je Francuska”\nObjavljeno 14/07/21 u 09:00\n“Sloboda, jednakost i bratstvo, koje svetkujete 14. jula, neprolazne su vrednosti i svim poštovaocima tih ideala, među kojima je i Republika Srbija, zadatak je da ih očuvaju u savremenom svetu punom izazova”, naveo je Vučić u čestitci.\n“Srbija je povlašćena time što ima pouzdanog partnera kakav je Francuska, kao što sam i ja počastvovan time što ste uvek spremni da čujete naše stavove o različitim pitanjima. Odnos koji, kao čovek i kao lider, imate prema Srbiji, od najvećeg je značaja za nas. Poštovanje prema Srbiji i njenim građanima, koje ste pokazali tokom posete u julu 2019. godine, upisano je, uz našu duboku naklonost, u istoriju srpsko-francuskih odnosa”, istakao je Vučić.\n“Ostajemo posvećeni jačanju veza sa Francuskom, na osnovama tradicionalnog prijateljstva i proklamovanog strateškog partnerstva, i radujemo se prilici da Vas ponovo ugostimo“, navodi se u čestitki predsednika Vučića predsedniku Makronu.\nSAD: U 10 država besnelo 60 požara, najgore u Oregonu\n“Na snazi nekoliko preventivnih mera”: Propusnice i maske obavezne za ulaz na vojni defile u Parizu


Od Ibre zavisi... - Sportske.net\nOd Ibre zavisi...\nPSŽ povećao ponudu na 70 miliona, čeka se potvrda, tačnije pristanak Zlatana Ibrahimovića. Milan već pikirao zamene za dva najbolja igrača, videćemo gde će Mino Rajola iz Švedske, nazad u Milan, ili Pariz...\nTokom noći su stigle potvrde, Pari Sen Žermen je poslao ponudu za Tijaga Silvu i Ibrahimovića.\nU kasu Milana bi trebalo da se slije oko 70 miliona evra, što zajedno sa uštedama od plata Brazilca i Šveđanina imati oko 170 miliona na raspolaganju. Naravno, jedan deo će biti upotrebljen za pojačanja, a veće se naziru neki potezi u prelaznom roku.\nPrva stvar će biti zamena u odbrani, najverovatnije će stići Astori iz Kaljarija koji je već bio na pragu Rusije, a ponovo je interesantan Brazilac Dede. Međutim, problem je što Milan može da dovede samo jednog stranca iz zemalja van EU, pa će najverovatnije ta kvota biti popunjena dolaskom nekog od igrača Sitija, bilo Edina Džeka u napadu, bilo Aleksandra Kolarova.\nAko bi stigao Kolarov, onda je sigurno da bi se Milan ustremio na Marija Balotelija kao rešenje u špicu, a pominje se i Karlos Tevez, međutim i on nema pasoš EU.\nNo, sačekajmo, Zlatan još nije rekao "da". Rajola je u Švedskoj, razgovara sa svojim klijentom, da bi privukao Ibru, Pari Sen Žermen će morati da ponudi više od 12 miliona koliko sada napadač ima u Milanu.\nRačunica "Rosonera" je jasna, oni žele da naprave kompletan zaokret, spremni su da žrtvuju sezonu, ali da kupe mlađe igrače i počnu novi period istorije.\nDanas popodne stvari će biti jasnije, ako Rajola ode u Pariz iz Stokholma, jasno je da odlazi na pregovore. U slučaju da se vrati u Milan, to može da znači da je Ibrahimović odbio ponudu, čime bi kompletan posao otpao. Međutim, mediji spekulišu da će Ibrahimović tražiti više novca od Milana ukoliko ostane, što otvara novi problem...


CIK: Ukoliko novac ne bude odobren, upitna priprema izbora u BiH | DEPO Portal\nŽeljko Bakalar za RSE\nNa nivou Bosne i Hercegovine nije usvojen budžet za 2022. godinu, a nije ga bilo ni u 2021. godini\nNeće biti novca za pripremu Opštih izbora 2022. godine u Bosni i Hercegovini (BiH), ukoliko državno Ministarstvo finansija i trezora odbije zahtjev Centralne izborne komisije BiH (CIK) za isplatu sredstava za te namjene.\nIzjavio je to za Radio Slobodna Evropa (RSE) Željko Bakalar predsjednik Centralne izborne komisije BiH u utorak, 18. januara.\nNa nivou Bosne i Hercegovine nije usvojen budžet za 2022. godinu, a nije ga bilo ni u 2021. godini.\nSavjet ministara BiH usvojio je krajem 2021. godine odluku o privremenom finansiranju za prvi kvartal ove godine.\nU skladu sa tom odlukom, CIK je zatražio odobrenje sredstava, no još čeka odgovor od Ministarstva finansija i trezora BiH.\n„Obzirom da je odluka o privremenom finansiranju jasno vezana za budžet iz 2020. godine, ukoliko bude pozitivan odgovor, imaćemo sredstva za pripremu izbora u prvom kvartalu. Budžet iz 2020. godine imao je stavku koja se odnosi na organizaciju Lokalnih izbora u BiH i tada smo imali program posebne namjene za njihovu pripremu“, rekao je Balakar za RSE.\nBakalar ističe da je CIK zatražio četvrtinu ukupnog iznosa posebnih namjena, što iznosi 1.054.000 maraka (nešto više od pola miliona eura).\n“Mi smo to uputili kao operativni dinamički plan koji se samo formalno u Ministarstvu odbri ili ne. Smatram da je ovo pravno-formalno čista situacija i da nema razloga da budemo odbijeni”, naveo je Bakalar.\nOpšti izbori u BiH trebali bi biti održani u oktobru.\nIzborna godina počela je u jeku pregovora oko izmjena Izbornog zakona BiH kojima bi bile izvršene presude Evropskog suda za ljudska prava.\nEvropski sud za ljudska prava je proglasio dijelove Ustava BiH diskriminatornim, najprije 22. decembra 2009. u predmetu “Sejdić-Finci”, te kasnije u presudama u predmetima “Pilav”, “Zornić”, “Šlaku” i “Pudarić”.\nBiH su naložene izmjene Ustava BiH zbog toga što Jevreji, Romi i drugi “nekonstitutivni narodi” u BiH, kao i oni građani koji se ne žele nacionalno izjasniti, ne mogu kandidovati i birati za članove Predsjedništva BiH, te delegate u Domu naroda BiH, gornjem domu državnog zakonodavnog tijela, u kojem u tri kluba sjedi po pet Bošnjaka, Hrvata i Srba.\nNa te funkcije se mogu kandidovati i biti izabrani samo pripadnici konstitutivnih naroda - Bošnjak i Hrvat iz entiteta Federacija BiH i Srbin iz entiteta Republika Srpska.\nNi Bošnjaci i Hrvati iz entiteta Republika Srpska, kao ni Srbi iz entiteta Federacija BiH ne mogu se kandidirati ili delegirati na te pozicije.\nUstav je sastavni dio Daytonskoga mirovnog sporazuma iz 1995. čijim potpisivanjem je završen rat koji je počeo 1992.\nPresudu može provesti Parlamentarna skupština BiH gdje je za izmjene Ustava BiH potrebna dvotrećinska većina koja bi podržala neki od prijedloga, a koje dosad nije bilo, tako da nijedna od ovih presuda nije implementirana.\nStranke s bošnjačkim i građanskim predznakom iz entiteta Federacije BiH predložile su da se iz Ustava BiH i Izbornog zakona BiH brišu nacionalne odrednice članova Predsjedništva BiH.\nStranke iz entiteta Republike Srpske nemaju problem s tim prijedlogom, budući da su male šanse da član državnog Predsjedništva izabran iz ovog entiteta kao jedne izborne jedinice ne bi bio Srbin.\nStranke s hrvatskim predznakom u Federaciji BiH traže rješenje kojim bi se jamčilo da će jedan od izabranih članova Predsjedništva BiH biti izabran glasovima Hrvata.\nDodatno, nakon odluke bivšeg visokog predstavnika Valentina Inzka da nametne izmjene Krivičnog zakona kojima se kriminalizira negiranje genocida, stranke iz Republike Srpske ne sudjeluju u radu institucija na nivou države, uključujući Predsjedništvo, Vijeće ministara i Parlamentarnu skupštinu BiH.\n#Željko Bakalar #CIK BiH #izbori #novac


MyCity Military » Kantina » Kako izgleda kada ste u vozilu na koje pucaju iz AK-47?\nPoslao: 14 Nov 2014 12:19\nAmerička kompanija Texas Armoring Corporation (TAC) bavi se preuređivanjem serijskih automobila u blindirana i oklopljena vozila. Osim zaštite metalnih delova karoserije, modifikacija podrazumeva i ugradnju specijalnih, ojačanih staklenih površina.\nKako bi uverio potencijalne klijente da su bezbedni u slučaju da neko zapuca na njihovo vozilo iz automatske puške, izvršni direktor kompanije, Trent Kimball, seo je na mesto vozača blindiranog Mercedesa GL, nakon čega je njegov saradnik počeo da puca iz "kalašnjikova" u vetrobransko staklo.\nPogledajte kako izgleda kada vas od metaka iz AK-47 deli samo staklo, pa makar ono bilo i blindirano:\nStaklo je, naravno, izdržalo, ali treba napomenuti da je test izveden u kontrolisanim uslovima i da ipak nije pucano rafalnom paljbom.\nTakođe, da bi se izbegao suvišan rizik, pogoci nisu fokusirani samo na jednu tačku, već su rasuti po čitavoj površini vetrobrana.\nMislim da je pucano iz M70 AB2\nUkupno su 444 korisnika na forumu :: 27 registrovanih, 7 sakrivenih i 410 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: amaterSRB, aramis s, babaroga, Bane san, darkangel, Dovla, dragan638, Drug pukovnik, FOX, h8propaganda, i.gvozdenovic, Imperator41, indja, jimmy1, peruni, rodoljub, royst33, rus1974, S-lash, Sale.S, saputnik plavetnila, shone34, Sirius, stug, Toni, VJ, Zori


Počnimo ljubav ispočetka: Beti Đorđević & Friends 19. februara u Domu omladine\nNaslovna VESTI Počnimo ljubav ispočetka: Beti Đorđević & Friends 19. februara u Domu omladine\nPublika će uživati u izvođenju velikog hita “Počnimo ljubav ispočetka”, ali i brojnih drugih numera.\nU Velikoj dvorani Domu omladine Beograda (20h) održaće se veliki solistički koncert muzičke dive Beti Đorđević. Ona će sa ekipom odabranih muzičara nastupiti u utorak, 19. februara i provesti publiku kroz hitove evergrina, soula i džeza koji su obeležili njenu višedecenijsku karijeru. Ulaznice su u prodaji na svim Ticketvision prodajnim mestima. Cena ograničenog broja ulaznica u pretprodaji iznosi 600 dinara; dok će redovna cena iznositi 800 dinara.\nKarijera Beti Đorđević krije jednu od najuzbudljivijih životnih priča na ovdašnjim prostorima. Usponi i padovi, obrti od sreće do nesreće i nazad, doneli su njenim pesmama notu ličnog iskustva kakvo malo koja pevačka zvezda na ovim prostorima ima. A Beti i njen nezaboravan glas i inače predstavljaju posebno blago ovdašnje muzičke scene.\nBeti Đorđević je svoj zanat “ispekla” na mestu koje je bilo najbliže američkoj klupskoj sceni šezdesetih i sedamdesetih – u klubovima za američke oficire u tadašnjoj Zapadnoj Nemačkoj. Tu je nastupala pevajući soul, džez i fank repertoar. Klasične numere zlatnog doba američkog soula u verzijama Arete Frenklin, Dion Vorvik, Dajane Ros ili Dajne Vošington, tako su u njenoj interpretaciji imale odmah proveru pred publikom prepunom pravih poznavalaca, kojima se pevačica dokazivala iz večeri u veče.\nOva nezaboravna škola, pretvorila je koncertni nastup Beti Đorđević u pravu senzaciju kad se pojavila u Beogradu 1971, nastupajući prvo u “Topčiderskoj noći”, a potom u klubu Hotela “Jugoslavija”. Svedoci se sećaju da se čekalo na red da se uđe i oseti atmosfera svetske zabava, sa aktuelnim hitovima sa američkih top lista. Stalna serija ovih usijanih večeri koje su promenile muzičku sliku Beograda, željnog otvaranja ka svetu, tako je upisala Beti u gradsku legendu i pre nego što se proslavila na tadašnjoj pop sceni.\nBeti Đorđević, Foto: RTS\nZahvaljujući interesovanju kompozitora Aleksandra Koraća, Beti je postala stalan učesnik jugoslovenskih festivala zabavne muzike sedamdesetih. Njen hit “Počnimo ljubav ispočetka” sa Beogradskog proleća 1976, danas je svakako najpoznatija numera u njenom izvođenju, himna romantičnog pozitivizma. Ona verno odslikava duh jednog doba u kome je i muzika bila bliskija čoveku. Tokom svoje karijere objavila je desetak singlova i dva albuma. A, onda je krajem osamdesetih polako skliznula u zaborav. Uostalom, kao i ceo milje domaće šlagerske muzike, pregažen naletom novih muzičkih formi, od kojih je turbo-folk bio najagresivniji.\nInteresovanje za muziku koju je izvodila je obnovljeno tek posle 2000. godine, posredstvom CD kompilacija najvećih hitova jugoslovenske zabavne muzike. Na njima je Beti Đorđević imala zapaženo mesto. Emitovanje njenih numera na radio stanicama i u kafićima predstavilo je pevačicu i nekoj novoj publici. Nastup na uvodnom koncertu Beogradskog džez festivala 2010. doneo je njen uspešan povratak i pred novinare sa programom koji je izvela u Grand Kazinu, lociranom na mestu njenih velikih uspeha – Hotelu “Jugoslavija”.\nKlupska karijera Beti Đorđević ponovo je počela da dobija ubrzanje, da bi je televizijski program “Ja mogu sve” (RTS), ponovo predstavio najširoj javnosti u celoj zemlji. TV šou je lansirao Beti kao klasičnog pop izvođača iz najbolje tradicije naše muzike. Najnoviji period u njenoj karijeri krunisan je nastupom na Beoviziji 2018. Na ovoj manifestaciji je zajedno sa Rambom Amadeusom izvela njegovu autorsku kompoziciju “Nema te”.\nBeti Đorđević će uz sastav “Friends” na koncertu u Domu omladine Beograda 19. februara rekapitulirati celu karijeru. Prvi deo nastupa biće posvećen njenim najvećim hitovima iz oblasti zabavne muzike. A, drugi će predstaviti njenu veliku ljubav – odabrane soul i džez numere. Nezaboravna emotivnost i velike glasovne mogućnosti ove jedinstvene, autentične dive domaće muzičke scene, biće predstavljenje u najboljoj produkciji. I to na mestu koje je takođe vezano upravo za istoriju džez muzike na ovim prostorima.\nPrethodni članakToni Cetinski ekranizovao numeru “Čekam te”\nSledeći članak“Deca loših muzičara” otvaraju ovogodišnju koncertnu sezonu u “Festu”


sreda, 19. jun 2019, 22:00\nKonferencija srpske medicinske dijaspore, Dnevnik akademika Vladete Jerotića, Akademija srpske narodne igre, Berlinski sabor, teme su najnovijeg Magazina Srbija na vezi. I sve to uz "Kolo"!\nVeliki broj lekara sa najprestižnijih klinika u svetu, biće gosti Beograda ovih dana, od 20. do 22. juna, kao učesnici "Konferencije srpske medicinske dijaspore", desete po redu. Cilj konferencije je da\nokupi srpske lekare iz inostranstva, kao i međunarodne medicinske stručnjake da se udruže u misiji podrške srpskom zdravstvenom sistemu promovišući solidarnost, prijateljstvo i razmenu znanja.\nJedna od učesnica, gošća je "Magazina Srbija na vezi", Dr Jelisaveta, Sanja Rolović, klinički psiholog iz Njujorka, koja već godinama radi na podizanju svesti o seksualnom zlostavljanju dece, naročito među\npopulacijom iz bivših jugoslovenskih republika.\nDnevnik akademika Vladete Jerotića, srpskog lekara, neuropsihijatra, psihoterapeuta i književnika, koji je on počeo da piše sa 14 godina, o odrastanju i problemima prelaska iz dečaštva u odraslo doba, po njegovoj želji, objavljen je posle njegove smrti, ovih dana. Gošća emisije je prof.dr Irena Arsić,bliski saradnik ovog značajnog intelektalca u zadnjih 30 godina i neko kome je pripala čast da vodi "Zadužbinu Vladete Jerotića".\n"Akademija srpske narodne igre" Bate Marčetića iz Toronta,koja punih 15 godina nastoji da sa kulturnom baštinom Srbije upozna ne samo najmlađe naraštaje našeg porekla, nego i Kanađane, velikim gala koncertom nedavno su obeležili značajan jubilej. Iz Toronta izveštava, Branka Dikanović\nTradicionalni "Berlinski sabor" održava se svakog leta, idući u susret vidovdanskom prazniku.Cilj manifestacije je okupljanje što većeg broja srpskih klubova, kulturno umetničkih društava i sportskih udruženja.\nAtmosferu sa ovogodišnjeg skupa, održanog početkom meseca u Berlinu, šalje nam Branislav Đorđević.\nU susret svetskom Danu muzike, 21.juni, ugostićemo" Ansambl Kolo", našeg muzičkog ambasadora u svetu.


Pripreme za Prajd u Beogradu 2019.\nPrijedlozi Nacrta zakona o rodnoj ravnopravnosti, o zabrani diskriminacije i o zakona o istopolnim zajednicama ove sedmice će biti poslani drugim ministarstvima, izjavila je to ministarka Srbije za ljudska i manjinska prava i društveni dijalog Gordana Čomić.\nOna je za list "Danas" kazala da će nacrti tih zakona, nakon javne rasprave o kojoj odlučuje nadležni Odbor Vlade Srbije, biti upućeni Vladi kako bi se utvrdili predlozi zakona. Potom bi te predloge trebalo dostaviti Skupštini Srbije koja će odlučiti kada će ih staviti na dnevni red.\nMinistarstvo za ljudska i manjinska prava i društveni dijalog objavilo je Nacrt zakona o istopolnim zajednicama, a javna rasprava o ovom zakonu završena je 23. marta. Prema proceduri, nacrt zakona treba dalje da usvoji Vlada, a potom Skupština Srbije.\nNacrtom ovog zakona predviđa se da osobe istog pola mogu da registruju zajednicu porodičnog života i da na osnovu toga imaju pravo da, kao i supružnici u heteroseksualnom braku, između ostalog, posećuju partnera u bolnici ili zatvoru, nasleđuju imovinu partnera, a imaju obavezu izdržavanja partnera i deteta partnera.\nMinistarka za ljudska i manjinska prava i društveni dijalog Gordana Čomić izjavila je 22. marta za televiziju N1 da se ovaj nacrt zakona tiče ljudskih prava, a da „ovim zakonom nije regulisan brak i nema regulisanja usvajanja dece“.\n"I zahtev bilo koga zainteresovanog može biti upućen bilo kada, s navodima o sadržaju agende, imenima učesnika i predlogu vremena održavanja. Dijalog se odvija po usvojenom komunikološkim pravilima, uz moderatora i prisustvo medija", dodala je Čomić.\nI na sajtu Ministarstva za ljudska i manjinska prava i društveni dijalog objavljen je poziv potpisnicima apela protiv zakona na društveni dijalog, odnosno, debatu o ovom zakonu.\nNedavno je objavljen „Apel 212 srpskih intelektualaca“, kojim 212 građana Srbije, između ostalog, poziva da se zakon o istopolnim zajednicama ne usvoji, jer za takvim zakonom nema potrebe.\n„Prava istopolnih osoba mogu se rešavati izmenom nekoliko postojećih zakona i nema nikakve potrebe za donošenjem posebnog zakona“, piše u „Apelu 212 srpskih intelektualaca“.\n„Ovim (zakonom) se ulazi u redefinisanje braka i porodice kako je Ustav to definisao. Ovim nacrtom jasno se koriste razni elementi porodičnog zakonodavstva i na ovaj način, preko ovog zakona, legalizuju homoseksualni brakovi“, rekao je prošle nedelje Obradović za RSE.\n„Nedopustivo je istopolne zajednice zakonski izjednačavati sa brakom i porodicom, kako je navedeno u tekstu Nacrta zakona, jer se tako diskriminiše bračna zajednica“, piše u saopštenju SPC.\nU odgovoru protivnicima, onlajn podršku Zakonu o istopolnim zajednicama potpisalo je više od 1600 građana, među njima je i više javnih ličnosti.\nZakon kojim se prepoznaju zajednice osoba istog pola donele su Hrvatska i Crna Gora, a donošenje zakona i u ovim državama pratili su otpori desno orijentisanih organizacija.


Press Online :: Politika :: Mihailović: Naš cilj je nulta tolerancija za sve oblike diskriminacije i nasilja\nMihailović: Naš cilj je nulta tolerancija za sve oblike diskriminacije i nasilja\nVlada Srbije jasno je opredeljena da učini da svi građani i građanke naše zemlje, bilo kog pola, nacionalnosti ili dobi, žive u društvu bez nasilja jer je nulta tolerancija za sve oblike diskriminacije i nasilja naš cilj - izjavila je danas potpredsenica Vlade Srbije i predsednica Koordinacionog tela za rodnu ravnopravnost, prof. dr Zorana Mihajlović.\nOna je, otvarajući regionalnu konferenciju "Ujedinjeno za zaustavljanje nasilja prema ženama" u Palati Srbije, istakla da je statistika poražavajuća kada je reč o položaju Romkinja u društvu, ali da to ne znači da treba da budemo obeshrabreni i ne učinimo sve da stanje popravimo.\n- Romkinje su jedna od najosetljivijih grupa u društvu. Važno je što smo danas za stolom svi - i država i nevladin sektor, ali i naši međunarodni partneri, jer ovo nije problem jedne vlade i jedne organizacije. Svakodnevna borba, kontinuiran rad i koordinacija ključni su u rešavanju problema - rekla je ona.\nMihajlovićeva je dodala da su jedan od najvećih problema romskih žena dečji i rani brakovi, te da će država izmeniti Porodični zakon kako bi ovaj problem suzbila.\n- Važno je i da radimo na promeni svesti opšte populacije, da ukažemo da ovo nije pitanje tradicije i kulture, već ozbiljno kršenje ljudskih prava i vid zloupotrebe devojčica - rekla je ona.\nBlerta Cela, zamenica regionalne direktorke UN Women za Evropu i centralnu Aziju, rekla je da će danas biti predstavljen regionalni izveštaj, koji ukazuje na izazove sa kojima se suočavaju četiri zemlje u regionu, ali i preporuke kako ih prevazići.\n- Važno je da kada kreiramo politike i mere uzimamo u obzir potrebe i žena i muškaraca, a posebno osetljivih grupa. Princip kojeg svi treba da se pridržavamo je da niko ne bude izostavljen - izjavila je Cela.\nMateja Norčić Štamcar, zamenica šefa Delegacije EU u Srbiji, ukazala je na to da su Romi i Romkinje najveća manjina u Evropi i najviše diskriminisana.\n- Evropska unija nastaviće da podržava napore Vlade Srbije u unapređenju položaja romske zajednice. Do sada smo uložili 11 miliona evra, a do kraja godine još 20 miliona evra na programe koji u fokusu imaju upis novorođene dece u matične knjige, stambeno rešavanje, zapošljavanje i stipendiranje dece - rekla je ona.\nSlavica Vasić iz Romskog ženskog centra Bibija rekla je da se ova organizacija poslednjih 20 godina trudi da bude glas Romkinja u Srbiji i da je važno da se udruženim snagama suprotstavimo rešavanju problema romskih žena.\n- Danas ćemo usvojiti zajedničke izjave i preporuke kako bismo doprineli razvijanju mera usmerenih na uklanjanje višestruke diskriminacije kojoj su Romkinje izložene - rekla je Vasićeva.


RTCG - Radio Televizija Crne Gore - Nacionalni javni servis :: Društvo :: Nacrt zakona o porijeklu imovine naredne sedmice\n23. 10. 2021. 20:33 >> 20:34 3\nIZ VLADE ZA PORTAL\nKljučna novina u nacrtu ovog zakona je uvođenje mogućnosti građansko-pravnog oduzimanja imovine. Ministarstvo pravde, ljudskih i manjinskih prava predložiće uvođenje mogućeg oduzimanja imovine nakon finansijske istrage od tužilaštva, a u kojoj bi učestvovali i drugi organi. Cilj je građanski postupak u kojem bi teret dokazivanja bio na subjektu istrage a ako ishod bude takav da ne može da dokaže porijeklo imovine, ona bi prešla u ruke države.\nPrema prvobitnom predlogu, finansijskoj istrazi podlijegala bi imovina vrijedna preko 50 hiljada eura, s tim što postoje predlozi da donja granica bude 100 hiljada. U pripremi nacrta tim crnogorske vlade imao je pomoć Savjeta Evrope i britanskih eksperata.\nVlada Crne Gore zakon o porijeklu imovine


Višković: Optimizam zbog spremnosti Srbije da pomogne Srpskoj @ Cafe.ba\nVišković: Optimizam zbog spremnosti Srbije da pomogne Srpskoj\nBEOGRAD - Predsjednik Vlade Republike Srpske Radovan Višković izjavio je, nakon odvojenih sastanaka sa predsjednikom i premijerom Srbije Aleksandrom Vučićem i Anom Brnabić u Beogradu, da je danas potvrđeno da Srpska u Srbiji ima iskrenog prijatelja, kao i nastavak saradnje realizacijom konkretnih projekata.\nVišković je naglasio da je sada još veći optimista kada je čuo u čemu je sve Srbija spremna da pomogne Republici Srpskoj i srpskom narodu, te je na neki način i njegova pozicija kao premijera olakšana.\n"Republika Srpska je zaštićena i u Srbiji ima iskrenog prijatelja. To su potvrdili i Vučić i Brnabićeva. Neke dileme koje sam imao juče već danas su otklonjene. Imam apsolutnu podršku i iskrenog prijatelja spremnog da pomogne Srpskoj u svakom momentu i svakom pogledu", rekao je Višković novinarima u Beogradu.\nOn je naveo da je tokom današnjih sastanaka dogovoreno da do kraja januara bude održan sastanak ekonomsko-socijalnih savjeta Republike Srpske i Srbije i poslije 20. februara održana zajednička sjednica Vlada, gdje bi neka pitanja bila finalizovana i što je moguće prije počela realizacija.\n"Prije svega riječ je o izgradnji dvije hidroelektrane na rijeci Drini - `Foča` i `Paunci`. To želimo da radimo u saradnji `Elektroprivrede Republike Srpske` i `Elektroprivrede Srbije`", naglasio je Višković.\nOn je rekao da je Vlada Srpske danas objavila javni poziv za izgradnju Hidroelektrane "Dabar", a do kraja mjeseca će objaviti i za izbor izvođača za Hidroelektranu "Buk Bijela".\n"Kada sam to rekao gospodinu Vučiću on je prihvatio inicijativu da se Srbija, posredstvom svojih preduzeća, pojavi na tim tenderima. Biću više nego zadovoljan da Srbija dobije posao za izgradnju tih hidrocentrala", rekao je Višković.\nOn je naveo da je tokom današnjih sastanaka bilo riječi i o hidrocentralama na srednjem toku Drine koje imaju značajan kapacitet od oko 400 megavata, te da će Srpska čim bude formiran novi saziv Savjeta ministara uputiti inicijativu za potrebnu saglasnost.\nPrema njegovim riječima, sa Vučićem i Brnabićevom je razgovarano i o putnoj infrastrukturi.\n"Vučić je ponovio stav Srbije. Oni će kada počne građevinska sezona krenuti u izgradnju auto-puta od Kuzmina prema Rači. NJihova obaveza je izgradnja savremenog mosta na rijeci Savi. Sa premijerom Brnabić sam razgovarao da i mi i oni izučimo da iskoristimo postojeći granični prelaz na Rači da ne bismo došli u poziciju da danas-sutra možda gradimo drugi, budući da je ovaj relativno nov i savremen, da ga ukomponujemo u auto-put i da bude zajednički granični prelaz Srpske i Srbije", rekao je Višković.\nOn je naglasio da je Vučić izrazio spremnost da se na neki način uključi i pomogne Republici Srpskoj u izgradnji auto-puta dalje od Rače prema Bijeljini.\n"Ovih dana pregovaramo. Tražimo kreditore, izvođače da nastavimo sa realizacijom auto-puta od Doboja prema Bijeljini. Strateški cilj nam je da u što kraćem periodu povežemo Banjaluku i Beograd sa Banjalukom", istakao je Višković.\nOn je dodao da je razgovarano i o nekim projektima Srbije, prije svega u dijelu Podrinja.\n"Rečeno mi je da oni već početkom građevinske sezone kreću u izgradnju auto-puta od Rume prema Šapcu, a da od Šapca prema Loznici idu sa brzim putem, što se poklapa sa našim planskim dokumentima za izgradnju brzog puta od Bijeljine, Zvornika, Milića pa dalje prema Sarajevu, u perspektivi prema Trebinju", rekao je Višković.\nOn je istakao da se tako rješavaju i pitanje mogućeg povezivanja Beograda i Sarajeva, a na neki način i Jahorine koja se savremenim putnim komunikacijama približava i konzumentima iz Srbije, prije svega iz Novog Sada i Beograda.\n"Razgovarano je i o projektima međugranične saradnje 30 podrinjskih opština u vezi sa mogućim projektima u oblasti turizma, putne gradnje, saobraćaja", naveo je Višković.\nOdgovarajući na pitanje kolika će procentualno biti ulaganja Vlade Srpske, odnosno Vlade Srbije u Hidroelektrane na Drini, Višković je rekao da je Vlada Srpske juče donijela rješenje o pokretanju pregovaračkog postupka.\n"Naša `Elektroprivreda` treba da dobije koncesiju za izgradnju ta dva subjekta i tu ćemo formirati zajedničko preduzeće. U prvoj etapi Srbija će imati 51 procenat, Srpska 49. Neću vam elaborirati zašto je tako, ali tako se radi zbog ubrzanja nekih procedura", pojasnio je Višković.\nOn je dodao da je otvoren poziv da se Srpska obrati Beogradu za sva pitanja, sugestije i pomoć u rješavanju problema, te da su kabineti i saradnici predsjednika i premijera Srbije tu stalno za Srpsku.\n"Zahvaljujem im za to kao čovjek i građanin Republike Srpske, i kao predsjednik Vlade", rekao je Višković.


Autor: Jugmedia\t16.01.2017 03:21 pm\nU Kazneno-popravnom zavodu u Nišu otpočela je proizvodnja elektrodelova za automobile, a osudjenici dnevno izradjuju 30.000 tih delova“, izjavio je upravnik Zavoda Aleksandar Grbović.\nPrema njegovim rečima dnevna proizvodnja biće uskoro povećana na 90.000 komada.\n„U toku je nabavka novih mašina za taj pogon i njihov broj će sa sadašnjih sedam biti povećan na 22. Već sada se u tom pogonu radi u četiri smene, a tako će biti i kad stignu nove mašine„, rekao je Grbović.\nKako je istakao Grbović osudjenici izradjuju elektrodelove za stranu kompaniju koja posluje u Nišu i koja izvozi svoju kompletnu proizvodnju.\nU toku je i nabavka mašina za novu zatvorsku štampariju, koja će biti otvorena u istom objektu u kome je minule jeseni počeo da radi novi tekstilni pogon\n„U tom pogonu su prošle godine izradjeni proizvodi vredni 45 miliona dinara. Reč je o tekstilnim proizvodima koji su neophodni za opremanje zatvora u Srbiji, kao i o uniformama za radnike obezbedjenja u sudovima„, kazao je Grbović.\nOn je istakao da osudjenici, pored tekstilnih proizvoda i elektrodelova, u zatvorskim radionicama izradjuju na desetine različitih proizvoda, poput metalnih ograda, nameštaja, klupa, suvenira, šahovskih tabli i košnica.\n„Zavod je prošle godine ostvario prihod od 80 miliona dinara, ne računajući prinose ostvarene u oblasti poljoprivredne i stočarske proizvodnje„, rekao je Grbović.\nKazneno-popravni zavod u Nišu ima oko 1.400 osudjenika, a prema Grbovićevim rečima, radno je angažovano njih oko 1.000.\niks 16.01.2017., 18:19\nlepo je to što rade a bilo bi dobro da se bave i pošumljavanjem jer nam broj listopadnih šuma opada zbog nekontrolisane seče. neka uzgajaju sadnice i da pošumljavaju\nJNA 16.01.2017., 18:45\nKoga bre ovaj laže. Iz budžeta je 80 miliona uzeo. Vršlja taj kako stugne. Uskoro ćemo saznati razmere njegovog „uspeha“ kad ostane bez političkih patrona.\nAlal vam vera 16.01.2017., 21:05\nLepo, lepo nego ima vidi Jura da im se vise isplati da im zatvorenici prave delove za jos bedniju crkavicu nego radnici u fabrici pa kad ugase pogon ima da ih primite vi gosn upravnice i da im date posao a i zatvorske uniforme zavisno za koje delo ko dodje u zatvor


maglaj.net - VIJESTI - U Kantonalnoj bolnici Zenica otvoren Odjel za oboljele od COVID-19\nU prizemlju zgrade Odjela interne medicine sa hemodilazom Kantonalne bolnice opremljen je i zvanično otvoren COVID rendgen odjel sa CT aparatom i digitalnim rendgenom za dijagnostiku COVID pozitivnih pacijenata, koji se liječe u Zenici.\nOvaj prostor opremljen je analognim rentgenom, a novi CT aparat i mobilni rentgen, koji su značajni u dijagnostici COVID-a, uz činjenicu da je prostor novog odjela odvojen od ostatka zgrade, sa posebnom komunikacijom i ulazom, omogućiće ovoj ustanovi poštedu postojećih radioloških kapaciteta i punu sigurnost za druge pacijente i osoblje Internog odjela.\n„Formiranjem ovog manjeg rentgen kabineta, mi smo u zgradi Odjela za interne bolesti napravili poseban mali dijagnostički centar. Pacijenti sa Internog odjela moći će dobiti svu potrebnu dijagnostiku, bez potrebe da se voze u druge zgrade u kampusu i to je dobit koja će se vidjeti u perspektivi. Pored CT dijagnostike za COVID pozitivne pacijente, izuzetno je važno da će ovaj centar poslužiti i za pravovremeno zbrinjavanje svih pacijenata koji u ovu ustanovu dolaze iz drugih razloga, moždanog ili srčanog udara, povreda i slično, kod kojih još nije utvrđen COVID status“, kazao je direktor Kantonalne bolnice, dr Rasim Skomorac, dodajući da je CT aparat veoma značajan u dijagnostici COVID-a.\nSredstva za opremnje COVID odjela, a uskoro i Odjelaintenzivne njege za COVID pozitivne pacijente, koja će biti smještena u zgradi Odjela za infektivne bolesti, obezbijedila je Vlada Zeničko-dobojskog kantona.


Apr 7, 2020 Fabrike, Građani javljaju, Niš, Shinwon, Yura\nKompanije “Yura corporation” i njena ćerka firma “Shinwon” koje posluju u Nišu, obavestile su u toku današnjeg dana svoje zaposlene da se, i pored prinudnog odmora na koji su poslati pre 10 dana, u četvrtak 9. aprila pojave na svom radnom mestu.\nRadnici u proizvodnim pogonima ove dve kompanije najpre su trebali da na prinudnom odmoru budu od 25. marta do 6. aprila, ali je plan promenjen tako da je plaćeno odsustvo radnika produženo za nedelju dana i oni su trebali da se na posao vrate 13. aprila.\nIpak, nakon današnjih dešavanja ispred Jure u Leskovcu gde je sedmoro radnika zaraženo koronavirusom, što je dovelo do masovnog štrajka leskovačkih radnika, radnicima u Nišu počela su da stižu obaveštenja od lidera da je došlo do promene plana i da će morati da prekinu prinudni odmor i dođu na posao već u četvrtak.\nObaveštenje rukovodstva Jure u Leskovcu; foto: Jugmedia\nOdređeni broj radnika protestovao je juče ujutru u Leskovcu tražeći da kompletan proizvodni pogon prestane sa radom jer je u tom trenutku utvrđeno da je jedna od radnica pozitivna na COVID-19.\nOni su tada tvrdili da će danas u 5 i 30 ujutru doći ispred ulaza u fabriku i pokušati da ostale kolege ubede da im se pridruže u protestu i ne ulaze u proizvodnju, zahtevajući da im se u što kraćem roku obrati neko iz menadžmenta kompanije.\nUmesto menadžmenta, prisutnima se juče u toku popodneva obratio gradonačelnik Leskovca, Goran Cvetanović, koji je zahteve radnika preneo tokom sastanka sa rukovodstvom Jure, nakon čega su iz južnokorejske kompanije odlučili da će poštovati preporučene mere epidemiologa i da će se u proizvodnji naći 50 radnika na svakih 5000 kvadratnih metara.\nPoslednje informacije govore da je pored sedmoro zaraženih, još 220 radnika poslato u kućnu samoizolaciju, a kompanija se konačno oglasila pismenim obaveštenjem u kome se navodi da oni koji žele da rade sutra dođu na posao, a oni koji ne žele da ostanu kod svoje kuće i ne ugrožavaju ostale građane masovnim okupljanjima ispred ispred fabrike.\n“Radnici Niša nemaju prava”\nNakon višednevne borbe njihovih kolega iz Leskovca, inicijatori prve pobune radnika u fabrici “Yura” tokom vanrednog stanja u Nišu sada tvrde da će zbog smanjenog obima posla sav neisporučeni materijal iz Leskovca i Rače, gde je takođe danas odlučeno da se drastično smanji broj radnika unutar proizvodnje, pasti na njihova leđa.\n“Zaposleni se, uz ogromno negodovanje i strah za sopstveno i zdravlje svoje porodice, pitaju kako da se sačuvaju od zaraze kada ne postoji mehanizam koji u tome može da im pomogne”, navodi jedna od radnica niške Jure povodom odluke o prevremenom vraćanju na posao.\nKako saznajemo, jedan od pacijenata koji će u toku dana biti smešten u karantin zonu u Hali Čair dolazi upravo iz niškog pogona Jure, dok naš izvor tvrdi da je jedan od radnika južnokorejske firme trenutno priključen na respirator.\nZaposleni u Juri koji su se obratili Niškoj inicijativi mole da se izvrši pritisak javnosti i Gradonačelnik Darko Bulatović i ceo štab za vanredne situacije grada Niša obavesti da je naš grad drugi u Srbiji po broju obolelih od koronavirusa, te da u skladu sa svojim nadležnostima reaguju i spreče da se na ovakav način popune kreveti u Čairu.\nKako saznajemo od radnika, u toku popodneva je odlučeno da zaposleni u trećoj smeni neće otići na posao večeras, a da će se sutra sa početkom u 05:40 svi okupiti ispred same fabrike i započeti protest sa zahtevom da se obustavi rad na period od 14 dana.\nNiška inicijativa poziva sve one koji smatraju da se njihova ljudska i radnička prava krše tokom vanrednog stanja, da nam se obrate i dostave informacije kako bismo mogli da o takvim slučajevima pravovremeno obavestimo javnost.


Tokom maja TOP cene su u SP marketima - Portal Moj Bečej - Bečejske opštine iz ugla građana!\nTokom maja TOP cene su u SP marketima\nMi se bavimo trgovinom! Naši maloprodajni objekti nalaze se na najboljim lokacijama u opštinama Senta, Kanjiža, Horgoš, Novi Kneževac, Kikinda, Ada i Bečej, čime pokrivamo kompletan potiski region severa Vojvodine. Ulepštajte sebi dan kupujući u našim objektima, prijatno iznenađeni cenama i uslugom, opravdaćemo reputaciju najboljeg komšije. Pogledajte naš katalog sa TOP cenama!\nOznake: BečejSenta prometSP marketi